cyanic-selkie/wikianc huggingface dataset:
孫毅
五月至一九五七年五月拜革命軍訓監部外訓部副也.
一九五七年八月至一九五八年十二月拜革命軍訓監部軍事編撰部長也.
是月至一九六二年十二月拜改革命軍總參謀部編撰部長也.
一九五九年元月至一九六二年十二月拜編撰部之黨委書記也.
一九六三年元月至一九六六年五月拜革命軍總參謀部之軍訓部副、中樞之黨委副書記也.
文革受沖也. 一九七五年十一月拜總參所舉之三軍教導隊長集訓之總顧問兼指導也.
一九七八年拜革命軍總參之顧問，賞大軍區正職之待也.
一九八零年十二月選為中央軍委紀委委員也.
二零零三年七月四日十三時五十分以疾於京薨，年一百矣.
一九五五年九月封中將，賞一級八一勳章、一級獨立自由勳章、一級解放勳章也.
一九八八年七月得軍委受賞革命軍一級紅星功勳榮譽章也.
一九八七年得全國優秀共產黨之號.
一九九二年得全國少兒校外教育先進工作者之號.
一九九三年得三軍先進離休幹部之號.
一九九七年得共青團中央、中宣部、國教委、司法部、人大內法委授中國保護未成年人傑出公民之號也.
二零零三年五月革命軍總參政治部嘗有告，召總參離休幹部於此百歲將軍學之.
邁克·華萊士
縮圖 邁克·華萊士，美國記者也. 一九一八年誕馬薩諸塞州波士頓市布魯克萊恩鎮，父母皆俄裔猶太移民. 一九三五年入密歇根大學，大學時嘗任記者於《密歇根日報》. 一九四九年以降現於電視節目. 訪諸國首腦眾，兩千年中共黨首江澤民之影乃膜蛤之經典也. 二〇一二年卒於康乃狄克州，享壽九十有三.
孫毅
家
夫人田秀涓，故全國婦聯書記也.
邁克·華萊士
分類:猶太列傳 分類:麻薩諸塞州列傳
孫毅
家
分類:河北省列傳
阿房宮
始皇三十五年，始皇以咸陽人多，曰先王之宮廷小. 又聞周文王都豐，武王都鎬，豐鎬之閒，乃帝王之都也. 乃營作朝宮渭南上林苑中. 先作前殿阿房，東西五百步，南北五十丈，上可以坐萬人，下可以建五丈旗. 作宮阿房，故天下謂之阿房宮.
隱宮徒刑者七十餘萬人，乃分作阿房宮，或作驪山. 關中計宮三百，關外四百餘.
發北山石槨，乃寫蜀、荊地材皆至.
據
分類:宮室
德國統一社會黨
縮圖 德國統一社會黨，東德之執政黨也. 一九四六年，德國共產黨協德國社會民主黨於蘇占區合併而成. 一九八九年解體.
分類:德意志民主共和國書
一八三俱樂部
一八三俱樂部，臺灣樂班也. 祝釩剛、顏行書、王少偉、明道、黃玉榮五人.
前廿七年
合黃帝紀元二六七一年，孔子五二五年，皇紀六三四年，檀君紀元二三〇七年，佛曆五一八年，歲次甲午，肖馬.
年號紀年
漢：河平二年
卒
大秦大法官瓦羅卒.
分類:前二〇年代 二
中書舍人
中書舍人，官名. 「舍人」之名始見於《周禮·地官》，固為國君、太子親近屬官. 魏晉時，中書省內置中書通事舍人，掌傳宣詔命. 南朝沿置. 至梁，去通事二字，稱中書舍人，任起草詔令之職，參與機密，權力日重. 隋唐時，中書舍人於中書省掌制誥. 煬帝朝曾改稱內書舍人. 武則天時，中書改為鳳閣，故稱鳳閣舍人，簡稱舍人，凡六人，正五品上. 宋初，亦設此官，實不任職，別置知制誥及直舍人院草詔令. 既元豐改制，始猶掌其事. 遼屬中書舍人院，起草詔令. 及明清時，內閣中書科亦設中書舍人，掌撰誥敕、制詔、銀冊、鐵券等，非前代可比. 有明，中書舍人已從七品，清沿置.
引據
分類:中書省
不丹
政區
有區四，以方位名之：曰西方區，曰中央區，曰南方區，曰東方區. 又次之，則分二十宗.
呆帳
呆帳、壞帳、呆壞帳者，乃應收帳款中無法收回者. 屬費項，列損益表. 從商者，為銷售之便，予以信用，先取貨而爾後繳之，呆帳者，製收益所致之費用也.
記
於年結製表之時，預估呆帳之額，列為費用，俱減應收帳款. 即：
深衣
深衣者，中國之古服. 以其裾法有直曲之分. 取法天地，所應者規、矩、繩、權、衡. 《禮記緇衣》云：短毋見膚，長毋被土. 續衽，鉤邊，要縫半下. 袼之高下，可以運肘；袂之長短，反詘之及肘. 帶，下毋厭髀，上毋厭肋，當無骨者. 製十有二幅以應十有二月，袂圜以應規，曲袷如矩以應方，負繩及踝以應直，下齊如權衡以應平. 故規者，行舉手以爲容；負繩抱方者，以直其政，方其義也. 故《易》曰：“坤六二之動，直以方也. ”下齊如權衡者，以安誌而平心也. 五法已施，故聖人服之. 故規矩取其無私，繩取其直，權衡取其平，故先王貴之. 故可以爲文，可以爲武，可以擯相，可以治軍旅，完且弗費，善衣之次也. 具父母大父母，衣純以繢；具父母，衣純以青. 如孤子，衣純以素. 純袂、緣、純邊，廣各寸半.
[[Category:衣]]
虎溪三笑
虎溪三笑，古來美談也. 晉太元中，廬山麓有寺曰東林. 流泉匝寺，下入虎溪. 寺後山林，虎豰行焉. 主持慧遠居此寺，自云：「影不出山，跡不入俗. 」欲潛心於佛法，送客不過虎溪. 若然，則有虎嘯㘚. 詩人陶潛同道士陸修靜訪焉，相語甚契. 二人告別，慧遠送之，不覺過溪，虎輒号鳴. 三人大笑而別.
此儒釋道三家融融之美談也. 唐始有是說. 太白嘗有詩云：「東林送客處，月出白猿啼. 笑別廬山遠，何煩過虎溪. 」宋石恪有畫本於此，曰《虎溪三笑圖》，後失傳.
疑
修靜生於義熙三年丁未，卒於劉宋元徽五年丙辰，去遠公之亡，正一甲子. 修靜卒年七十二，遠公之亡，修靜僅十歲. 修靜於劉宋元嘉末始來廬山，距遠公之亡三十餘年矣，淵明之亡亦二十餘年. 故其為後人擬託可知也.
昂納克
縮圖 昂納克，德意志共產政者、東德末主也. 一九一二年誕. 嘗任德國統一社會黨總書記暨東德國務委員會主席. 兩德既一統，亡蘇聯，然未几，蘇聯亦亡，新立之俄聯邦渡其歸德. 獲罪，因患癌而釋，亡智利. 一九九四年卒，壽八十有一.
人民公社
人民公社者，曩時中華人民共和國之舊制也. 西元一九五八中，中國共產黨中央委員會主席毛澤東巡於河北、河南、山東三省. 或語曰「小社」之併於「大社」，澤東以爲然，而名「大社」曰「人民公社」也. 及六月，查岈山首行人民公社之制，名之曰「查岈山人民公社」. 不數月，舉國皆行之. 初，人民公社以口量食，不以功取. 然食者眾，勞者少. 終致饑矣. 後乃復行以功取食之制也.
及鄧氏小平上位，行改革之策，乃廢之.
李子壩驛
李子壩驛，中原重慶軌道交通二路之驛也，處乎重慶市渝中區李子壩正街、桂花園路間.
分類:重慶軌道交通二路
三條市
三條市屬日本新潟縣也.
地理
東臨五泉市、東蒲原郡阿賀町，南靠福島縣南會津郡只見町、魚沼市、長岡市、見附市，東至魚沼市，西伴燕市，北接新潟市、加茂市.
沿革
昭和九年，南蒲原郡三條町爲三條市. 廿六年，倂南蒲原郡井栗村. 廿九年，倂南蒲原郡：本成寺村、大崎村. 三十年，倂南蒲原郡大島村. 割大島地區之一部於燕市. 卅五年，倂南蒲原郡榮村之一部.
平成十七年，三條市、南蒲原郡：榮町、下田村合，而爲三條市.
它典
分類:中部地方區劃
夏侯和
晉光祿勳夏侯和字義權，博昌愍侯淵七子，清辯有才論. 歷河南尹、太常.
蜀漢亡後鐘會反，時和使成都，鎮會，封為鄉侯. 晉立，徙光祿勳.
據
分類:曹魏列傳
第五倫
第五倫，字伯魚，京兆長陵人. 漢時大臣. 先為齊諸田，其族於漢初改第五也.
抗賊
生卒年不詳. 倫少介然而好義. 新莽末，盜賊四起，宗族鄉黨爭附倫. 倫乃依險築壘，賊人來後，乃率眾引弓持矛固守之. 前後有銅馬、赤眉之數十部圍攻之，皆不克. 第五倫始以營長詣郡尹鮮于褒，褒見之，嘉其才，徵為吏. 後褒坐事左轉高唐令，臨行，握倫臂訣曰：「恨相知晚焉. 」
掌市
倫後為鄉嗇夫，均徭役，理怨結，甚得鄉人之心. 他自以為久宦不遷，乃攜家居河東，改名易姓，自稱王伯齊. 載鹽往來太原、上黨間，所過之處，皆以糞除而去，陌上號為道士. 親友故人莫知其處. 數年後，鮮于褒薦之於京兆尹閻興，乃即闢為主簿. 時長安鑄錢多姦巧，乃署倫為督鑄錢掾，領長安市. 倫一衡，正鬥斛，市無阿枉，欺主之事，百姓皆悅服. 其每讀光武之詔，常嘆息曰：「此聖主，見其一面，乃可決事矣. 」等輩笑之曰：「爾說州將尚不下，安能動萬乘乎？」倫曰：「是以不遇，道不同也. 」
知遇聖君
建武二十七年，第五倫舉孝廉，補淮陽國醫工長，從王至其國. 帝召之，深異之.
為政
第五倫離雒陽後，帝以為扶夷長，尚未到官，又追拜會稽太守. 其雖為二千石，仍自芸馬，妻執炊爨. 所得祿，亦只留一月糧，餘皆賤糶貧民焉. 會稽俗，多淫祀，好卜筮. 民常殺牛祭神，民財以困，其自食牛肉而祭者，病將死，先為牛鳴. 前後郡守莫敢禁殺牛祭之. 第五倫到，移書屬縣，曉諭百姓，其巫祝有依托鬼神詐恐嚇愚昧民者，皆索拿問. 妄殺牛者，吏輒行罰. 民初颇恐惧，或祝诅妄言，伦案之愈急，后遂断绝，百姓以安.
數年之後，其複為宕渠令，倫在職四年，遷蜀郡太守. 蜀地肥饒，官民殷富，掾史家資多至千萬，皆鮮車，以大馬轅車，眾人以有財而得官. 第五倫以家之豐省之吏悉遣歸，更選孤貧有節者為吏. 於是爭賕抑絕，文職修理焉. 其所舉之人多至九卿、二千石之官，時人皆以為知人也.
屢求乞身
第五倫晚年，屢以老疾，上疏乞身焉.
元和三年，章帝聽請辭，終身給二千石祿，加賜錢五十萬，公宅一所. 第五倫於數年卒，年八十餘，詔賜祕器、錢布衣.
引據
《東觀漢記·傳十一》
川村短期大學
川村短期大學，日本私立大學也，在了東京都豐島區. 有了生活學科、英國文學科 、保育科.
縱貫路 (臺鐵)
縱貫鐵路，一曰縱貫路，中華民國臺灣省臺鐵之路線也. 北至基隆，南達高雄.
分類:臺灣鐵路‎
夏侯衡
魏安寧亭侯夏侯衡字伯權，漢博昌愍侯淵長子. 尚曹操弟海陽哀侯女，恩寵特隆. 淵歿，衡襲爵，轉封安寧亭侯.
據
分類:曹魏列傳
覺昌安
大清景祖翼皇帝諱覺昌安，明嘉靖五年生，中國明末女直建州左衛之首領，明史中譯為教場、叫場也.
景祖曾於嘉靖三十六年於撫順諸處劫掠；三十八年向明外臣悔過而入貢焉. 萬曆初為建州左衛督指揮，萬曆十一年，與其子顯祖塔克世赴古埒城欲降叛明之孫婿阿台，不意尼堪外蘭破城，縱兵屠之，景、顯二祖皆死之. 清崇德元年四月乙亥朔十二日丙戌，太宗皇太極追尊為昌王，順治五年十一月辛酉朔五日乙丑，世祖福臨追諡之為翼皇帝，廟號景祖.
宗室
子五，長禮敦，次額爾袞，次界堪，次顯祖，次塔察篇古.
引據
分類:明列傳
金山區
金山區屬上海市，在其南境，居嘉興、奉賢間八十七萬畝餘，口七十三萬. 其上可務農. 立於灣渚，視未遠處，有三島焉，曰大金山，曰小金山，曰烏龜山，上無人居，究其得名，去今甚遠，而不可考. 又以鄰海之宜，開埠設廠，冶製石油.
明將戚繼光，或破敵於是，有地「戚家墩」.
清初，患倭擾之，令民退百餘里，遂成今邑.
沿革
故華亭縣地. 清順治十三年自華亭析婁縣，雍正四年自婁縣析置金山縣.
上海市立，歸滬.
一九九七年改區，仍屬上海市.
政區
領一街道、十鎮.
一街道：石化；十鎮：楓涇、朱涇、亭林、漕涇、山陽、金山衛、張堰、廊下、呂巷、朱行.
朱行鎮改金山工業區.
它典
分類:上海市區劃
左冷禪
其人性冷峻，工權術，通十七路劍法，亦善「寒冰真氣」. 嘗陰懷混一五嶽之志，遂屢逞其謀以圖江湖. 冷禪縱橫捭闔，欲合四而立「五嶽派」，自任掌門. 然敗於華山岳不群，並毀目. 冷禪深恨不群，故藉赴其思過崖秘穴之邀，率部曲潛入盡殺五嶽群雄於穴. 俄頃，恆山令狐沖入穴戡亂，遇冷禪，遂御「獨孤九劍」誅之.
比干
比干，殷之宗室也，姓子氏.
公乃文丁之子，帝辛之叔也. 生而聰慧，勤奮好學. 帝辛立，官少師. 辛性殘，好酒淫樂，寵妲己，造肉林、酒池. 比干三日不出宮門，犯顏強諫. 帝辛怒，剖其腹，剜其心. 正妃盥媯氏奔長林石室，生遺腹子堅，遂指林為姓，為河南林氏之祖.
孔子贊曰：「殷有三仁：微子去之，箕子為之奴，比干諫而死」.
恩維爾帕夏
恩維爾帕夏者，又名伊斯麥爾·恩維爾帕夏，鄂圖曼帝國伊斯坦堡人. 為青年土耳其黨人之魁，拜陸軍大臣. 嘗與塔拉特帕夏、傑馬爾帕夏同領國政，稱「三巨頭」.
大直驛
者，臺北捷運文湖路之候也. 處臺灣臺北市中山.
大明宮
大明宮，本屬隋禁苑一也. 隋亡唐興，唐高宗嘗築夏宮永安宮，唐太宗數修之，改名大明宮，一曰東內.
及唐高宗立，龍朔二年，擴建之，易名蓬萊宮. 咸亨元年，改含元宮. 神龍元年，復名大明宮.
今陝西省西安市未央區內，有大明宮遺址.
名人
分類:宮室
錒系元素
自錒至鐒，放射元素凡十有五，稱錒系元素. 其外層、次外層之電子構型無異. 自左至右，電子遞增至5f之軌.
錒系者，與鑭系並稱f區金屬. 錒系元素亦以An表述.
分類:化學元素
前廿八年
合黃帝紀元二六七〇年，孔子五二四年，皇紀六三三年，檀君紀元二三〇六年，佛曆五一七年，歲次癸巳，肖蛇.
年號紀年
漢：建始五年、河平元年
卒
漢淮陽憲王劉欽薨.
分類:前二〇年代 二
寶實
傳
寶實子康嘉與族兄李岱引哈達部攻太祖所屬之瑚濟寨，為安費揚古、巴遜領十二人破之.
太祖益强，四祖子孫乃歸於太祖，寶實之子孫多開國之功臣也. <ref name= 其孫土穆布祿屢從伐明，其後代屬覺羅.
父
清興祖
孫
土穆布祿
注
分類:明列傳
鈹
鈹者，舊譯鑉、鋍，化學元素也，符號Be，原子序四. 屬鹼土金屬，故作金部.
常溫者固態，色灰白，質輕而剛，有毒，致癌，須小心存之.
地球以內，世所罕有，豐度居各元素之卅二位，可從綠柱石得之.
發現
一七九八年，法人沃克朗從綠玉石、翡翠察之，公諸世. 一八二八年，德人維勒、法人畢於西分別得其單質.
同位素
其同位素有八，自鈹六迄鈹十二、鈹十四，性穩者獨鈹九，餘者之核不安也，常衰變，皆具放射性.
牛窗町
牛窗町，在日本岡山縣東南，屬邑久郡. 西接岡山市，北連邑久町，東及南臨瀨戶內海. 二〇〇四年，十一月一日，與邑久町、長船町并為瀨戶內市.
昔，神功皇后征三韓，遇大牛怪曰塵淪鬼者，乃援弓斃之，其頭、體、尾遂化為三島曰：黃島、前島、青島. 至神功歸自新羅，复遇之，化為牛鬼矣，住吉明神斷其角，投海中. 牛鬼既滅，其體化為黑島、中之小島、端之小島. 牛窗即牛轉之訛也.
公曆十一月十三日
十一月十三日者，公曆之三百十七日也（閏年之三百十八日），距歲暮餘卌八日.
法政大學
法政大學，略云法大，日本之大學也，處東京都，肇於明治十三年. 訓曰「自由進步」.
史
明治初年之日本，是時自由民權運動高揚，朝野急欲整備新律，然人才貧缺，有識之士遂立此學，時曰東京法學社.
學社乃東瀛最早之私立律法學校，肇建之初，專授泰西之律法. 至大正九年，改制大學，即今日之法政大學.
概況
今學院繁多，嚢括諸學，有十五：曰法學、曰文學、曰經營學、曰國際文化學、曰人間環境學、曰生涯設計學、曰設計工學、曰全球教養學、曰經濟學、曰社會學、曰現代福祉學、曰體育健康學、曰情報科學、曰理工學、曰生命科學. 另設一函授教育部.
學院之中，尤以法學、社會學最古，為東瀛眾私學之先.
今有生員凡三萬八千餘人.
育才
法大育人百餘年，輩出法官、國會議員、商賈.
清末民初，自中國負笈此學者甚眾，若宋教仁、湯化龍等，亦畢於斯.
月光石
月光石，礦物，視之若有月光. 屬長石類，故又名月長石. 亂雜長石二種，乃得月光石. 而冰長石、鈉長石之合也，最爲常見.
月光石優質者，半實半虛，藍光晶瑩，若波瀾之湧動. 次之者則渾濁. 次之者，唯有暈彩，壹無藍光. 月光石屬二軸晶. 折射率一點五一八至一點五二六，相對密度小於二點六二. 寶石而凸弧形者，製爲環腰带，則細微處可見解理. 此月光石所以別於玉髓、蛋白石、玻璃、塑料也. 以短波紫外線射之，有粉色熒光；長波則希有之. 以透物電光明之，則藍色或紫藍色熒光. 夫大塊之中，寶石而月光者甚夥. 然長石而月光者，乃可云月光石.
月光石原生者，產於特殊之岩脈，如偉晶岩脈. 至其珍貴者，則砂礦、風化層. 多產之地：斯里蘭卡、印度、緬甸、巴西、馬達加斯加、美國、澳大利亞. 中國内蒙古亦有之. 或謂，和氏璧維月光石.
引據
分類:礦冶
人
人者，動物也. 然常自以異與於他獸. 《說文》以人為「天地之性最貴者」. 孟子曰：「人之所以異於禽獸者，幾希，庶民去之，君子存之. 」瑞典有治植物學者，曰林奈，於自然之系統，以智人名之，界之於動物界. 智人者，蓋謂有智之人也. 今以人語言之有，別於眾生.
人之於生學，獨為一種，曰人種. 屬脊索動物門哺乳綱靈長目人科人屬.
尚眞王
琉球國中山王尚眞，後尚氏第三代王也. 成化元年乙酉降誕. 父尚圓王，母宇喜也嘉，號月光.
王之童名曰眞加戶樽金，初為久米中城王子. 成化十二年尚圓王薨. 時王尚幼沖，王弟宣威權登大位. 宇喜也嘉與祝女謀，迫宣威遜位於眞. 祝女上神號曰於義也嘉茂慧. 尊母宇喜也嘉號世添大美御前加那志.
王仿中華，設朝儀官制. 封月清聞得大君，以轄祝女. 昔，王以城封諸按司；諸按司各據城池相伐，兵亂不息. 王徵諸按司，復廢諸城兵備，咸集於首里. 乃遣第三子尚韶威監守北山，由是國家晏然.
弘治七年，王建御照堂於圓覺寺，以奉先王神主. 十三年，八重山酋長堀川原赤蜂不修職貢，王遣大里親方征八重山而滅之，以仲宗根豐見親為酋長.
十四年，建玉陵，奉尚圓王移葬於此. 十五年，建辨才天女堂以奉朝鮮方冊藏經.
嘉靖五年丙戌十二月十一日薨. 在位五十年，壽六十二. 葬玉陵. 子清嗣.
馬德里
馬德里者，西班牙之京也，亦厥至大之邑. 乃馬德里自治區之府. 在西班牙中，曼薩納雷斯河貫之. 有口約三百四十萬，計建成區則六百二十七餘萬也，均居西班牙首.
史
西元九世紀立，故為摩爾人商站馬格立特；一五六一年，西班牙王遷都，由托萊多至此.
弘福寺
弘福寺，在越南廣平省麗水縣. 成於一三零零年. 歷三十年荒廢，二零一六年重啟. 越南最中中部古寺.
柳公權
柳公權字誠懸，京兆華原人也. 系出河東柳氏，晉太常柳純之裔. 憲宗朝進士及第. 累遷右補闕、翰林學士. 歷仕憲宗、穆宗、敬宗、文宗、武宗、宣宗、懿宗七朝. 極官太子太保. 咸通初卒. 後世特稱其書法，至今猶為顯流. 傳世有《玄秘塔碑》等. 亦善詩、聯句. 文宗嘗稱其句不可多得. 《全唐詩》存其詩五首.
公曆十一月十四日
十一月十四日者，公曆之三百十八日也（閏年之三百十九日），距歲暮餘卌七日.
松山機場驛
者，臺北捷運文湖路之候也. 處臺灣臺北市松山.
分類:文湖路
前廿九年
合黃帝紀元二六六九年，孔子五二三年，皇紀六三二年，檀君紀元二三〇五年，佛曆五一六年，歲次壬辰，肖龍.
下城區
下城區，浙江省府之所在，昔杭州市治也，故仁和縣. 與上城區界慶春路，據舊城南北各半，武林城北. 公元一九四九年置今制，後省艮山區併焉，爲其一部，處市中心. 宋陸游嘗居下城孩兒巷焉. 傳宋江之征方腊，折將於北關，即武林門下也. 明天啟中，天主教教士立聖母無原罪主教座堂，在茲. 民國立，美國長老會舶來傳教，興教堂，司徒雷登亦誕此，一九四九年，乃立今下城區. 一九七二年，長慶、金輝二道和署，爲長慶街道，二零零四年，以石橋鄉爲石橋街道，廢艮山街道. 今街道有八，長慶、武林、潮鳴、天水四道，舊仁和縣也，餘并新置，在故武林門外.
前廿九年
年號紀年
漢：建始四年
下城區
政區
街道八：長慶、武林、天水、潮鳴、朝暉、石橋、東新、文暉.
前廿九年
卒
猶太王后米利暗一世崩.
下城區
它典
分類:杭州市區劃
前廿九年
卒
分類:前二〇年代 二
畢蘇斯基
約瑟夫·畢蘇斯基者，波蘭人. 生於西曆一八六七年十二月五日，卒於一九三五年五月十二日. 歐戰起，俄德交兵逾年，國疲民敝. 畢氏趁勢而舉義，開波蘭獨立之先. 國家肇建，畢氏既為元首領軍國事. 嘗敗蘇聯軍於華沙，授元帥. 俄頃，辭本兼各職隱退於野. 一九二六年五月，畢氏見朝政晦暗，遂復舉兵入華沙，逐總統、內閣，自為相. 執政凡九載，以疾歿於華沙，年六十有七.
周晉
周晉，字明叔，號嘯齋. 其先濟南人. 自祖秘起，寓居吳興. 以紹定四年晉，任富陽令. 嘉熙末淳祐初，為福建轉運使幹官. 累監衢州、通判柯山. 寶祐三年，知汀州. 生歿年不詳.
晉富藏書，工詞. 詞作多散佚. 《絕妙好詞》卷三載其詞三首：《點絳唇》《清平樂》《柳梢青》.
據
分類:宋列傳
藤野嚴九郎
縮圖 藤野嚴九郎，日本醫士也，明治七年誕敦賀縣坂井郡村. 昭和二十年卒，壽七十有一.
龍眼寺 (江東區)
縮圖|《[[江戶名所圖會》龍眼寺]] 龍眼寺，在日本東京都江東區，天台宗寺院. 祀龜戶七福神之布袋尊. 良博大和尚開基.
初，村中疾病肆虐. 観世音遂夢告良博大和尚，云守護神之眠於柳島辻堂下. 祭之，而疾病得平癒矣. 遂建寺，號云慈雲山無量院柳源寺，時應永二年. 此寺院履端之古譚也. 其後，寺中湧水，以之靧面，云能明目，又克癒目疾，乃改其名，曰龍眼寺. 江戶初，住職自諸國集荻，種類無算，蒔於境内. 文人墨客多好趨焉. 每及中秋，是為景觀. 故俗呼云萩寺. 賞萩之輩，其來往輳聚之狀，悉圖畫之，刊於《江戶名所圖會》.
龍眼寺境内. 正視山門，其左刻榎本其角、大納言家長郷之句. 其右則松尾芭蕉之句. 入山門，乃參道. 歷參道，遂至本堂. 本堂仿夢殿而造，有八隅，以彰八聖道. 八聖道，又云八正道，修行以達至境之謂. 又有不動堂，人可書其志願於護摩木. 復有布袋堂，布袋尊之所安寘也. 地蔵堂，子護八起地蔵尊所寘. 復有客殿，庭園在陂. 寺中有池，鯉魚之所棲.
布袋尊. 七福神中有所本者，唯布袋尊. 所本，則唐朝僧侶. 凡人生之事，無巨無細，或怒或邪，皆終於巨腹之中，而常以笑示人. 其形容也，則充盈休福. 粗衣之姿，亦信仰之所鍾，所喻皆不拘物事，胸懷大器，清簾度量，家內平安，遊道無險云. 至筮卜方來，豫知天候，皆其所長. 吉凶是司. 又弥勒菩薩所化身.
引據
<References/> 分類:佛教
海國圖志
《海國圖志》清人魏源著，述四海萬國情勢，用師夷長技以制夷.
昔林則徐爲欽差大臣時，命人譯《世界地理大全》，英人慕瑞所著也，集爲《四洲志》，惟未及付梓. 既道光壬寅之役，清師敗績，遣則徐戍伊犁. 則徐以書稿付源，冀刊刻. 於是一據《四洲志》，再據歷代史乘及明以來島誌，三據當時夷圖夷語，鉤稽貫串 ，期年而成. 以道光二十三載刻五十卷於揚州. 廿七年增廣，至六十卷，亦鐫揚州. 咸豐二年補爲一百卷，刊於高郵州. 斯版無大易，全志字計八十八萬許，並諸輿地圖七十有五，西洋船、炮、器藝等圖式之頁四十有二.
鄒漢勛，地學士也. 汪士鐸，江寧名士也. 漢勛、士鐸嘗助以校讎《圖志》. 源之撰述時，亦與陳澧論辯. 澧曰：「最可議者，莫如〈議攻〉篇『以夷攻夷』之說. 」
黎塞留
黎塞留者，法蘭西國巴黎人. 生於西曆一五八五年九月九日，卒於一六四二年十二月四日. 幼入教會修持，晉樞機主教，為法王路易十三朝宰相也.
劉惔
劉惔，字真長，沛國相人也. 祖宏，字終嘏，光祿勳. 宏兄粹，字純嘏，侍中. 宏弟潢，字沖嘏，吏部尚書. 並有名中朝. 時人語曰：「洛中雅雅有三嘏. 」父耽，晉陵太守，亦知名. 惔少清遠，有標奇，與母任氏寓居京口，家貧，織芒屩以為養，雖蓽門陋巷，晏如也. 人未之識，惟王導深器之. 後稍知名，論者比之袁羊. 惔喜，還告其母. 其母，聰明婦人也，謂之曰：「此非汝比，勿受之. 」又有方之范汪者. 惔復喜，母又不聽. 及惔年德轉升，論者遂比之荀粲. 尚明帝女廬陵公主. 以惔雅善言理，簡文帝初作相，與王濛並為談客，俱蒙上賓禮. 時孫盛作《易象妙於見形論》，帝使殷浩難之，不能屈. 帝曰：「使真長來，故應有以制之. 」乃命迎惔. 盛素敬服惔，及至，便與抗答，辭甚簡至，盛理遂屈. 一坐撫掌大笑，咸稱美之.
累遷丹陽尹. 為政清整，門無雜賓. 時百姓頗有訟官長者，諸郡往往有相舉正，惔歎曰：「夫居下訕上，此弊道也. 古之善政，司契而已，豈不以其敦本正源，鎮靜流末乎！君雖不君，下安可以失禮. 若此風不革，百姓將往而不反. 」遂寢而不問.
性簡貴，與王羲之雅相友善. 郗愔有傖奴善知文章，羲之愛之，每稱奴於惔. 惔曰：「何如方回邪？」羲之曰：「小人耳，何比郗公！」惔曰：「若不如方回，故常奴耳. 」桓溫嘗問惔：「會稽王談更進邪？」惔曰：「極進，然故第二流耳. 」溫曰：「第一復誰？」惔曰：「故在我輩. 」其高自標置如此.
朝鮮民主主義人民共和國節日
縮圖|200x200像素|朝鲜節日大全餐 朝鮮民主主義人民共和國節日如左.
劉惔
惔每奇溫才，而知其有不臣之跡. 及溫為荊州，惔言於帝曰：「溫不可使居形勝地，其位號常宜抑之. 」勸帝自鎮上流，而己為軍司，帝不納. 又請自行，復不聽. 及溫伐蜀，時咸謂未易可制，惟惔以為必克. 或問其故，云：「以蒱博驗之，其不必得，則不為也. 恐溫終專制朝廷. 」及後竟如其言. 嘗薦吳郡張憑，憑卒為美士，眾以此服其知人.
朝鮮民主主義人民共和國節日
引據
分類:朝鮮民主主義人民共和國書
同位素
原子，質子、中子相成為之. 週期表以質子數列之故，質子數同而中子數異者，置於一格，術界謂之同位素，夫元素之原子核者或有異也. 其中有放射線者，謂之放射性同位素也. 若氫有氕(1H)、氘(D)、氚(T)，此三者皆氫之同位素也. 質子數皆為一，中子氕無，氘有一，氚有二. 氚之核不安也，常衰變，是氫之放射性同位素也. 既一元素有相異之原子，何以表之？當於符之左上註其質，若碳十四者，以14C表之.
劉惔
尤好《老莊》，任自然趣. 疾篤，百姓欲為之祈禱，家人又請祭神，惔曰：「丘之禱久矣. 」年三十六，卒官. 孫綽為之誄云：「居官無官官之事，處事無事事之心. 」時人以為名言. 後綽嘗詣褚裒，言及惔，流涕曰：「可謂人之云亡，邦國殄瘁. 」裒大怒曰：「真長生平何嘗相比數，而卿今日作此面向人邪！」其為名流所敬重如此.
同位素
同位素者，質子數同，故其化性無異，然，中子數異，故其常性有異也.
自存者，曰天然同位素，人造者，曰人造同位素，若其核不安，常衰變放射者，乃放射性同位素也.
絕妙好詞
《絕妙好詞》，宋詞選，周密編. 凡七卷，收詞三百九十.
南宋末葉，江湖詞人萃集臨安，結爲西湖吟社. 蓋宋元之際，雅派詞壇，是社執其牛耳矣. 主其社者，多爲樂士. 吟社行事：傳授音律，分題賦詞云. 初，楊纘、張樞導其社，後則周密. 方其時也，雅詞詞壇，惟密馬首是瞻. 密編《絕妙好詞》傳世，其選詞觀也了然，而當時臨安詞人之志也可見.
劉劭
劉劭字孔才. 廣平邯鄲人也. 漢獻帝建安中，事曹操. 郗慮辟之. 拜太子舍人. 遷秘書郎. 魏文帝黃初中，爲尚書郎、散騎侍郎. 奉敕修《皇覽》. 蓋中華第一類書也. 魏明帝時爲陳留太守. 拜騎都尉. 與庾嶷、荀詵共定新律. 孫權私授遼東公孫淵燕王之號，魏將罪淵，劭以淵前世有功於魏，執不可. 後淵果斬吳使. 奉敕作《許都賦》、《洛都賦》. 諷明帝營宮室而勞群下. 齊王芳正始中卒. 贈光祿勛. 有著作如《法論》、《人物志》凡百餘篇.
絕妙好詞
他典
分類:詞選
夏侯楙
夏侯楙字子林，魏高安忠侯惇中子也. 曹丕少與楙親，及即位，以爲安西將軍、持節，承夏侯淵處都督關中. 楙性無武略，而好治生. 至太和二年，明帝西征，人有白楙者，遂召還爲尚書. 楙在西時，多畜伎妾，公主由此與楙不和. 其後羣弟不遵禮度，楙數切責，弟懼見治，乃共構楙以誹謗，公主奏之，有詔收楙. 魏明帝意欲殺之，以問長水校尉京兆段默，默以爲「此必清河公主與楙不睦，出於譖構，冀不推實耳. 且伏波與先帝有定天下之功，宜加三思」. 明帝意解，曰：「吾亦以爲然. 」乃發詔推問爲公主作表者，果其羣弟子臧、子江所構也.
新羅真平王
新羅真平王諱白凈，乃新羅國第廿六代王. 真興王孫，真智王侄.
夏侯楙
據
分類:曹魏列傳
新羅真平王
元年（陳太建十一年）八月封同母弟金伯飯爲真正葛文王，金國飯爲真安葛文王.
朴正熙
縮圖|右|朴正熙 朴正熙，武人，大韓民國第五至九代大統領. 本高靈朴氏，號中樹. 大正六年生，大日本帝國朝鮮慶尙北道善山郡龜尾面人，和名高木正雄. 西元一九六一年，正熙興五一六之變，奪大統領位. 其後，國力日強盛，朝鮮莫能及. 韓國食貨交通，爲之一振，厥功甚大. 然正熙之當途視事，亦有所措置，而不得物議，以爲剛酷. 一九七九年十月二十六日，為金載圭所弒，年六十二.
分類:大韓民國大統領世家
新羅真平王
建福四十一年，受唐高祖冊封為樂浪郡王、新羅王.
顧況
顧況字逋翁，號華陽山人，又號悲翁. 蘇州海鹽人也. 肅宗至德二年進士. 大曆八、九年，為永嘉度支鹽鐵轉運使府屬官. 十年，與李泌、柳渾交遊. 貞元二年，為鎮海軍節度使韓滉判官. 滉入朝，況為大理寺司直. 三年，柳渾、李泌主政，況遷著作郎. 五年，渾、泌相繼卒，況以傲毀朝班，貶饒州司戶參軍. 經蘇州、杭州、睦州、信州，與州刺史韋應物、房孺復、韋儹、劉太真相唱和. 十年，隱於茅山. 來往湖州、揚州、宣州、嘉興、常熟之間. 憲宗時卒. 有《華陽集》. 子非熊有才名.
前三十年
合黃帝紀元二六六八年，孔子五二二年，皇紀六三一年，檀君紀元二三〇四年，佛曆五一五年，歲次辛卯，肖兔.
年號紀年
漢：建始三年
生
漢諫大夫鮑宣生.
卒
分類:前三〇年代 三
柳玭
柳玭，河東解人也. 系出河東柳氏. 晉太常卿柳純裔孫. 祖公綽，兵部尚書. 父仲郢，天平節度使. 玭其第四子也. 自幼奉嚴訓，專攻儒術，不問他事. 釋褐秘書正字，辟為度支推官. 拜右補闕. 從高湜出為澤潞節度副使. 嘗貶高要尉. 黃巢至廣州，玭脫走免死. 又陷長安，玭乃奔僖宗行在. 累遷御史大夫. 有《柳氏敘訓》傳世. 蓋敘其家法也. 復有《續貞陵遺事》一卷，今存三條. 從第璨，哀帝時宰相.
布加勒斯特
布加勒斯特者，羅馬尼亞都也，在羅馬尼亞東南，傍登博維察河. 有稱小巴黎. 幅約二百二十八平方公里，口約二百萬. 乃羅馬尼亞至大之邑也. 若以人口計，其大列歐盟之六. 羅馬尼亞人民宮在焉.
行政
設區六，市長一，各區區長一，皆乃市民所舉.
動物
動物者，多細胞真核生物也，乾健而能動.
古名因類而不一，或曰蟲，或曰魚，或曰鳥，或曰獸. 人亦屬其類，而常不自知. 每食他生物，故常居食物鏈之頂層也.
其行為之本，受刺激而反應. 原其本者，行為學也.
生物之類
古人界之：動物、植物. 然生物非獨此類. 今生物之類，其域三：古細菌域、真細菌域、真核生物域. 下又分界，真核生物界若干，曰植物，曰原生生物，曰真菌，曰動物.
長沙市第二十一中學
縮圖|166x166像素 長沙市第二十一中學者，華夏之中等學堂也，位湖南省長沙市，肇於西元一九五七年. 原址南門外掃把塘，六零年遷赤崗衝，越年遷雨花亭. 訓曰儒雅、質樸、仁愛、融和. 今有生徒凡三千餘，佔地四十畝.
小千谷市
地理
北靠長岡市，東至魚沼市，南伴十日町市.
沿革
昭和廿九年，北魚沼郡小千谷町倂同郡：城川村、千田村，而爲小千谷市. 倂北魚沼郡川井村、古志郡：東山村之一部、六日市村之一部. 卅年，倂中魚沼郡：岩澤村、眞人村. 割市之一部於三島郡片貝町. 卅一年，倂三島郡片貝町.
它典
分類:中部地方區劃
賀一航
賀一航者，臺灣臺東人也，事演藝.
分類:優伶 分類:臺東縣列傳
中子
中子，成原子之物也，質重一點六七五乘以十之負廿七次方公斤. 無荷. 蓋費米子之屬，自旋半正，且合有夸克三，故亦重子之屬也. 觀其夸克，一上二下，膠子居中，而強核力合之也.
夫質子、中子，皆核子也，束以核力，遂成原子核. 元素之物性者，蓋皆核內中子之所決也.
漢堡
漢堡者，德國北之邑也. 口近百八十萬，乃德國次大之邑也，厥大列歐盟之八. 漢堡港在易北河出海口，乃德國至大之港，亦世之二十大港也. 有漢堡機場及軌道交通，乃歐洲物流之要衝. 多有高科技產業置此.
行政
漢堡乃一城邦，自有聯邦州議會及州立法委員會.
獵師
獵師（Jägermeister），酒也. 產自德國下薩克森. 為饌後酒. 含酒精什三許，雜以草藥五十六種製成. 公元千八百七八年，德人威廉·馬斯特創業，主造醋. 威廉卒，子庫爾特嗣. 以時艱故，乃改販酒. 千九百三十四年，創製獵者宗師. 庫爾特素好獵，是以名其酒. 久之聲名大噪. [[category:酒]]
柏崎市
柏崎市屬日本新潟縣也.
地理
西臨日本海. 北靠三島郡出雲崎町，東至長岡市、刈羽郡刈羽村，南伴十日町市、上越市.
沿革
昭和十五年，刈羽郡柏崎町爲柏崎市. 廿三年，倂刈羽郡西中通村之一部. 廿五年，倂中頸城郡上米山村. 廿六年，倂刈羽郡：北鯖石村之一部、西中通村之一部. 廿九年，倂刈羽郡：西中通村、荒濱村. 卅年，倂刈羽郡：高田村、田尻村、北鯖石村. 卅一年，倂刈羽郡中通村之一部、中頸城郡米山村. 卅二年，割米山地區之一部於中頸城郡柿崎町. 倂刈羽郡：高濱町、黑姬村之一部、 南鯖石村、 中鯖石村. 四十三年，倂刈羽郡黑姬村. 四十六年，倂刈羽郡北條町.
平成元年，倂中頸城郡柿崎町之一部. 十七年，倂刈羽郡：西山町、高柳町.
加茂市
加茂市屬日本新潟縣也.
地理
南靠三條市，北至新潟市、南蒲原郡田上町、五泉市.
沿革
昭和廿九年，南蒲原郡加茂町倂同郡下條村，而爲加茂市. 倂中蒲原郡七谷村. 卅年，倂中蒲原郡須田村.
它典
分類:中部地方區劃
漢斯·馮·塞克特
漢斯·馮·塞克特者，德意志國什勒斯維希人. 生於西曆一八六六年四月廿二日，歿於一九三六年十二月廿七日. 一九二零年，魏瑪共和肇建，以元勛拜陸軍總司令，授大將銜.
民國紀年
民國紀年，以民國肇造之年為紀元. 西元一九一二年，即民國元年.
分類:紀年
孟浩然
孟浩然，字浩然，襄州襄陽人. 少好節義，喜振人患難，隱鹿門山. 年四十，乃游京師. 嘗遊太學，時秋月新霽，賦詩云「微雲淡河漢，疏雨滴梧桐. 」一座嗟其清絕，無敢抗. 張九齡、王維雅稱道之. 維私邀入內署，俄而玄宗至，浩然匿床下，維以實對，帝喜曰：「朕聞其人而未見也，何懼而匿？」詔浩然出. 帝問其詩，浩然再拜，自誦所為，至「不才明主棄」之句，帝曰：「卿不求仕，而朕未嘗棄卿，奈何誣我？」因放還. 採訪使韓朝宗約浩然偕至京師，欲薦諸朝. 會故人至，劇飲歡甚，或曰：「君與韓公有期. 」浩然叱曰：「業已飲，遑恤他！」卒不赴. 朝宗怒，辭行，浩然不悔也. 張九齡為荊州，辟置於府，府罷. 開元末，病疽背卒.
後樊澤為節度使，時浩然墓庳壞，符載以箋叩澤曰：「故處士孟浩然，文質傑美，殞落歲久，門裔陵遲，丘隴頹沒，永懷若人，行路慨然. 前公欲更築大墓，闔州搢紳，聞風竦動. 而今外迫軍旅，內勞賓客，牽耗歲時，或有未遑. 誠令好事者乘而有之，負公夙志矣. 」澤乃更為刻碑鳳林山南，封寵其墓. 初，王維過郢州，畫浩然像于刺史亭，因曰浩然亭. 咸通中，刺史鄭諴謂賢者名不可斥，更署曰孟亭.
據
分類:唐列傳
不同凡響
NU'EST，韓國樂伶，立於二〇一二年.
鏈
分類:韓國音樂
日日是好日
日日是好日，禪語. 雲門文偃語之. 雲門，唐末之禅僧也，載乎《雲門廣録》. 《碧巖録》第六則收之，而民多知其自此而來. . 亦作雲門日日是好日.
解釋
或云此宜日日努力以俾之皆善之謂也. 或伸其義曰，度每日之善惡得失，一喜一憂，誠爲謬誤；而最要者，惟方今此時此刻也. 或考其義，謂所宜者，悅納每日也.
引據
分類:禪門公案
御史
御史，官名，固為史官，或執掌文書之職，後改為監察官. 其首曰「御史大夫」「御史中丞」. 後代刺御史、巡按御史云者，皆自御史. 至近代萬國，有督察處、政風室、查貪局、清廉會、廉政署云云，皆與相似. 其要務，防公吏之搜刮民脂，如貪贓枉法.
沿革
先秦，天子 、諸侯、大夫 、邑宰 皆置之，負責記錄，若史官、書記、秘書官.
曹魏殿中省置殿中侍御史，掌記錄朝廷動靜，糾彈百官朝儀.
西晉，御史名目甚夥，開後葉專職御史先河，有督運御史、符節御史、檢校御史等.
隋唐改檢校御史為監察御史，與殿中、治書兩侍御史並立.
明清兩朝，專設監察御史，隸都察院. 別遣有監察御史，巡察地方，明稱之巡按、清稱巡按御史. 明又有御史巡行京|京城之制，稱巡城御史；又有監察御史督察漕運，稱巡漕御史：如是云云.
民國二十年，設立監察院.
引據
分類:職官誌
真菌
真菌者，真核生物之類也. 微至酵母菌，巨至菇蕈，皆屬其類. 其以不動型類植物，以合肝醣類動物，不以花生殖是順故，嘗與藻類被稱隠花植物. 一九六九年，洋人惠塔克氏（Whittaker）暢五界説，真菌由是獨立，是為「真菌界」. 今分子系統析，菌類遠植物而近動物. 真菌之屬，有染植物而致病疫者，有侵動物而致癬疾者，然多者並無其害，或成地衣以給養，或組菌根以輸通，其分解養分，以歸之於大地. 微真菌，生態系其四分五裂矣. 真菌亦為人所用，食品藥物，得益於真菌者眾.
天演
今分子系統析云，真菌近動物. 云二者由類「領鞭毛蟲」之祖先分岐. 領鞭毛蟲者，單幺也，細胞在盃状物，後有一鞭. 真菌原始之壺菌類與之同，有一鞭，證據是也. 故總動物與真菌，名以後鞭毛類.
古來，卵菌與黏菌亦真菌之屬，然今之所知，其形類真菌，乃趨同所致，非真菌矣. 今前者歸於SAR分類群，而後者歸之變形蟲界矣.
李豐
李豐者，其人有九.
約瑟夫·張伯倫
約瑟夫·張伯倫者，英吉利國倫敦人. 生於西曆一八三六年七月八日，歿於一九一四年七月二日. 張氏出身商賈，好論政，工於謀，嘗為自由黨議員. 及入閣，以「愛爾蘭自治事」不忿於首相格萊斯頓，遂另組自由統一黨. 年七十有七，以疾卒於伯明翰.
千代田區
千代田區在東京都. 口近六萬. 皇居、國會、最高裁判所在焉. 北抵臺東區、墨田區、文京區，東臨江東區，南接中央區、港區，西鄰新宿區.
它典
分類:東京都區劃
愚公移山
愚公移山，古說也，見乎《列子·湯問》. 謂有愚公，年邁，面山而居，懲出入之迂，謀畢家室之力以夷險. 智叟笑其不慧. 愚公答曰：「子子孫孫無窮匱也，而山不加增，何苦而不平？」天帝感其誠，命夸蛾氏二子移山.
西元千九百四十五年六月，華方事日. 毛澤東以之譬喻，云時亦有二山，曰霸術、曰封建，然上帝佑助，必能平之. 上帝，中國人民也.
王屋山在河南濟源. 二千十三年，士人結社，曰愚公移山精神研究會，又群集相會，遺毛新宇以會長之名. 新宇，澤東孫.
據
分類:華夏神話
與眾不同
SpeXial，臺灣樂班，立於民國一〇一年十二月七日，黃偉晉、明杰、林子閎、馬振桓、陳向熙、風田、易恩、熊梓淇八人.
鏈
分類:民國臺灣音樂
武丁
武丁，商之帝王也，子姓，諱昭. 先王小乙子.
小乙時，殷衰，諸侯不朝. 至武丁立，復思興殷，而未得其佐. 遂三年不言，政事決於冢宰，以觀國風. 夜夢得聖人，名傅說. 遍視群臣百吏而不得，乃使百工營求於野，得之，舉以為相，國大治. 遣婦好伐土方，又伐貢方、基方、苟方、人方、鬼方，天下咸驩，殷道復興. 崩，祖庚立，諡武丁. 至殷末，又諡高宗. 分類:商本紀
大熊貓
縮圖|大熊貓食竹圖 大熊貓，一稱貓熊，哺乳之動物，隸食肉目熊科大熊貓亞科大熊貓屬. 俗略云熊貓，古稱竹熊、貊、執夷云.
分類:大熊貓屬
迪諾·格蘭迪
迪諾·格蘭迪者，義大利國莫爾達諾人. 生於西曆一八九五年六月四日，歿於一九八八年五月廿二日. 墨索里尼執政，嘗以格蘭迪為外交大臣. 尋免，乃任眾議院議長. 二次大戰起，墨氏挾義國以與戰事. 兵興三載，國家幾欲傾覆，格蘭迪遂陰草詔命罷墨氏相職，世謂之「格蘭迪決議」.
黃腰柳鶯
黃腰柳鶯，隸鶲科柳鶯屬，棲息於東南西伯利亞、北蒙古、中國東北，繁衍於山林之間. 為候鳥，常年遷徙往復，避冬於華南、東南亞. 近世秋時，亦益見於泰西.
築巢於樹叢間，每產有蛋四、六，歷十二日餘而孵化，又十二日餘而長羽. 初，雌鳥為哺；及長羽，雌雄並育其兒，凡七日餘. 其飼主以蟲蛹，覓食於樹蔭叢葉之際. 族群繁盛，列屬無危.
縱貫路 (樂隊)
縱貫路，臺灣樂隊，立於民國九十七年，羅大佑、李宗盛、周華健、張震嶽四人.
分類:民國臺灣音樂 分類:香港音樂
商
商，湯之後也，繼夏后氏而有天下. 今存信史者，自商始. 自盤庚都殷邑罔有複遷，故商亦作殷.
肇立
《史記》曰：「契封於商」，乃以封地為國號.
代夏
有夏后桀「不務德而武傷百姓」，天下離之，夏后不覺而弗改厥暴於夏. 商君自庖廚得賢臣伊尹，作德政惠民，商民大治、天下大服，乃生代夏意. 惟懾夏后兵甲之威，弗敢用作. 伊尹乃計試夏后. 一年不入貢，夏后發九夷之師伐商，所以知夏后之勢猶存，弗可代，乃複貢以珠玉，夏后貪之，果息兵. 翌年又不入貢，夏后復發九夷之師，而九夷惡其暴不發，所以知夏后既喪其勢，可以代之. 湯作誓以發兵卒三千、車七十翦夏，稱湯誓. 夏后距之鳴條不功，放南巢崩. 湯三讓天子位於有德者乃踐祚，都亳，遷九鼎於茲. 夏亡而商立，稱革命，惟天廢夏后氏之命而命商.
有天下
湯既踐天子位，以夏正十有二月為正月，史稱殷正，色尚白. 封有夏之後於杞，以奉祀禹. 二年，有大旱，民不能堪. 湯以躬有過欲燎以代百姓之苦，天為動，降雨，旱除. 七年，有亂政，作刑曰湯刑，今不可考. 十三年，陟. 元子丁早薨，踐位者各家莫衷一是，有稱元孫甲者，亦有稱次子丙、三子壬相繼，後元孫甲方踐位者.
甲立，靡於湯典失德，伊尹乃放之於桐，攝厥政，作伊訓、肆命、徂后以誥甲. 三年，甲修德，伊尹逆甲歸政，商乃中興.
世系
其先出帝嚳之後. 帝嚳生契，封於商，賜姓子氏. 契卒，子昭明立. 昭明卒，子相土立. 相土卒，子昌若立. 昌若卒，子曹圉立. 曹圉卒，子冥立. 冥卒，子振立. 振卒，子微立. 微卒，子報丁立. 報丁卒，子報乙立. 報乙卒，子報丙立. 報丙卒，子主壬立. 主壬卒，子主癸立. 主癸卒，子天乙立，是為成湯. 凡八遷，成湯始居於亳，從先王居，作帝誥. 夏桀暴虐，湯盟諸侯而伐之，放桀於南巢，遂有天下. 至盤庚，始遷殷.
湯傳三十餘世至帝辛，好酒淫樂，嬖於婦人，諸侯皆叛. 周武王伐之，戰於牧野，走歸鹿臺，蒙衣其珠玉，自燔於火而死. 商遂亡.
真耶穌教會
真耶穌教會者，西元一九一七年創，中國之新教宗派也，張靈生魏保羅所立. 其宗旨，欲匡正別派《聖經》之謬解，廣傳救眾生之「真福音」於世，俟迎耶穌復臨. 今散佈於香港、新加坡、臺灣、中原各地. 其教義，融合諸說，源於美國之安息日會、信心會、神召會等教理，亦倡重一神之信. 有恙則禱告驅鬼，並不延醫服藥；禮拜，則命信徒伏地，齊聲祈禱，或歌或舞.
其要義凡十條：一曰信聖靈，一曰信洗禮，一曰信腳洗禮，一曰信聖餐禮，一曰信安息日，一曰信耶穌，一曰信聖經，一曰信得救，一曰信教會，一曰信最後審判.
謝爾蓋·維特
謝爾蓋·維特者，俄羅斯國提比里斯人. 生於西曆一八四九年六月廿九日，歿於一九一五年三月十三日，為俄國行憲首任總理也.
太甲
太甲，一作大甲，商之帝王也，子姓，諱至，成湯之長孫也. 父太子大丁，未嗣位而卒.
仲壬崩，伊尹立太甲. 既立三年，暴虐亂德，不遵湯法，伊尹放之桐宮. 居三年，悔過自責，反善. 伊尹乃迎帝歸，授之政. 太甲修德，四夷賓服. 伊尹嘉之，作《太甲訓》三篇以褒之. 崩，子沃丁立，諡太宗.
分類:商本紀
周公旦
周公旦者，周武王弟也. 自文王在時，旦為子孝，篤仁，異於群子. 及武王即位，旦常輔翼武王，用事居多. 武王九年，東伐至盟津，周公輔行. 十一年，伐紂，至牧野，周公佐武王，作牧誓. 破殷，入商宮. 已殺紂，周公把大鉞，召公把小鉞，以夾武王，釁社，告紂之罪於天，及殷民. 釋箕子之囚. 封紂子武庚祿父，使管叔、蔡叔傅之，以續殷祀. 遍封功臣同姓戚者. 封周公旦於少昊之虛 曲阜，是為魯公. 周公不就封，留佐武王.
武王克殷二年，天下未集，武王有疾，不豫，群臣懼，太公、召公乃繆卜. 周公曰：「未可以戚我先王. 」周公於是乃自以為質，設三壇，周公北面立，戴璧秉圭，告於太王、王季、文王. 史策祝曰：「惟爾元孫王發，勤勞阻疾. 若爾三王是有負子之責於天，以旦代王發之身. 旦巧能，多材多蓺，能事鬼神. 乃王發不如旦多材多蓺，不能事鬼神. 乃命於帝庭，敷佑四方，用能定汝子孫於下地，四方之民罔不敬畏. 無墜天之降葆命，我先王亦永有所依歸. 今我其即命於元龜，爾之許我，我以其璧與圭歸，以俟爾命. 爾不許我，我乃屏璧與圭. 」周公已令史策告太王、王季、文王，欲代武王發，於是乃即三王而卜. 卜人皆曰吉，發書視之，信吉. 周公喜，開籥，乃見書遇吉. 周公入賀武王曰：「王其無害. 旦新受命三王，維長終是圖. 茲道能念予一人. 」周公藏其策金縢匱中，誡守者勿敢言. 明日，武王有瘳.
其後武王既崩，成王少，在強葆之中. 周公恐天下聞武王崩而畔，周公乃踐阼代成王攝行政當國. 管叔及其群弟流言於國曰：「周公將不利於成王. 」周公乃告太公望、召公奭曰：「我之所以弗辟而攝行政者，恐天下畔周，無以告我先王太王、王季、文王. 三王之憂勞天下久矣，於今而後成. 武王蚤終，成王少，將以成周，我所以為之若此. 」於是卒相成王，而使其子伯禽代就封於魯. 周公戒伯禽曰：「我文王之子，武王之弟，成王之叔父，我於天下亦不賤矣. 然我一沐三捉發，一飯三吐哺，起以待士，猶恐失天下之賢人. 子之魯，慎無以國驕人. 」管、蔡、武庚等果率淮夷而反. 周公乃奉成王命，興師東伐，作大誥. 遂誅管叔，殺武庚，放蔡叔. 收殷餘民，以封康叔於衛，封微子於宋，以奉殷祀. 寧淮夷東土，二年而畢定. 諸侯咸服宗周.
天降祉福，唐叔得禾，異母同穎，獻之成王，成王命唐叔以餽周公於東土，作餽禾. 周公既受命禾，嘉天子命，作嘉禾. 東土以集，周公歸報成王，乃為詩貽王，命之曰鴟鴞. 王亦未敢訓周公. 成王七年二月乙未，王朝步自周，至豐，使太保召公先之雒相土. 其三月，周公往營成周雒邑，卜居焉，曰吉，遂國之. 成王長，能聽政. 於是周公乃還政於成王，成王臨朝. 周公之代成王治，南面倍依以朝諸侯. 及七年後，還政成王，北面就臣位，躬躬如畏然. 初，成王少時，病，周公乃自揃其蚤沈之河，以祝於神曰：「王少未有識，奸神命者乃旦也. 」亦藏其策於府. 成王病有瘳. 及成王用事，人或譖周公，周公奔楚. 成王發府，見周公禱書，乃泣，反周公.
周公歸，恐成王壯，治有所淫佚，乃作多士，作毋逸. 毋逸稱：「為人父母，為業至長久，子孫驕奢忘之，以亡其家，為人子可不慎乎！故昔在殷王中宗，嚴恭敬畏天命，自度治民，震懼不敢荒寧，故中宗饗國七十五年. 其在高宗，久勞於外，為與小人，作其即位，乃有亮闇，三年不言，言乃讙，不敢荒寧，密靖殷國，至於小大無怨，故高宗饗國五十五年. 其在祖甲，不義惟王，久為小人於外， 知小人之依，能保施小民，不侮鰥寡，故祖甲饗國三十三年. 」多士稱曰：「自湯至於帝乙，無不率祀明德，帝無不配天者. 在今後嗣王紂，誕淫厥佚，不顧天及民之從也. 其民皆可誅. 」「文王日中昃不暇食，饗國五十年. 」作此以誡成王.
周公卒後，秋未穫，暴風雷，禾盡偃，大木盡拔. 周國大恐. 成王與大夫朝服以開金縢書，王乃得周公所自以為功代武王之說. 二公及王乃問史百執事，史百執事曰：「信有，昔周公命我勿敢言. 」成王執書以泣，曰：「自今後其無繆卜乎！昔周公勤勞王家，惟予幼人弗及知. 今天動威以彰周公之德，惟朕小子其迎，我國家禮亦宜之. 」王出郊，天乃雨，反風，禾盡起. 二公命國人，凡大木所偃，盡起而築之. 歲則大孰. 於是成王乃命魯得郊祭文王. 魯有天子禮樂者，以襃周公之德也.
周公卒，子伯禽固已前受封，是為魯公. 魯公伯禽之初受封之魯，三年而後報政周公. 周公曰：「何遲也？」伯禽曰：「變其俗，革其禮，喪三年然後除之，故遲. 」太公亦封於齊，五月而報政周公. 周公曰：「何疾也？」曰：「吾簡其君臣禮，從其俗為也. 」及後聞伯禽報政遲，乃嘆曰：「嗚呼，魯後世其北面事齊矣！夫政不簡不易，民不有近；平易近民，民必歸之. 」
次子君陳，襲周公. 是為平公.
新華門
乾隆二十三年，上於宮內建寶月樓，在紫禁城西南，近城牆. 兩層磚木，面闊七間. 捲棚歇山，覆以綠剪邊黃琉璃瓦.
民國立，袁世凱闢中南海為總統府，以出入須繞經紫禁不便，乃改制為門樓，樓下闢門三間，又闢故墻為八字牆，以通西長安街，門內立影壁，即今之形制也. 複取「新中華」意，名為新華門. 門前石獅，則毀於拳亂之端王府所遺者也. 民國二年，宋教仁遇刺，章炳麟嘗之門外斥袁氏包藏禍心，袁避而不見，乃以石盡破窗玻璃而去. 王闓運亦笑指稱曰：「新莽門」.
中華人民共和國立，以為中央政府駐地，乃於門內影壁紅地金書「為人民服務」，蓋毛澤東手跡也. 「文革」間，又於門外八字牆書紅地白字宋體標語各一，其左曰：「偉大的中國共產黨萬歲！」，右曰：「戰無不勝的毛澤東思想萬歲！」，亦仿天安門成例也. 各地亦多有書標語於市如是者，文革後，多為所棄，而唯此尚存.
十日町市
地理
東臨魚沼市、南魚沼市，南至南魚沼郡湯澤町、中魚沼郡津南町、長野縣下水內郡榮村，西接上越市，北靠柏崎市、長岡市、小千谷市.
沿革
昭和廿九年，中魚沼郡：十日町、中條村、川治村、六箇村合、而爲十日町市. 倂中魚沼郡吉田村. 卅年，倂中魚沼郡下條村. 卅七年，倂中魚沼郡水澤村.
平成十七年，十日町市、中魚沼郡：川西町、中里村、東頸城郡：松代町、松之山町合、而爲十日町市. 而東頸城郡廢.
它典
分類:中部地方區劃
臺一路
臺一路，又曰縱貫路、西路，南北縱之省道也. 北向臺北市忠孝西路、中山南路口，南向屏東縣枋山鄉楓港，長四百六十一點零八一公里.
分類:臺灣郵傳
夢蓮湖
夢蓮湖，處加拿大境，班夫國家公園內，在十峰谷下. 冰川湖也. 方圓半平方公里. 每歲六月，湖中巖粉折光，碧水一色，湖山輝映，如臨仙境焉，遊人皆慕名而至，欲徒步以窮其景，有巖石堆小徑，前後三百米，攬勝復可登高，獨爲人所鍾. 復有慰寧湖一徑，前後三千米，起落九十米，行至終，可登湖之高處，再則無徑可尋矣，需自探幽以盡其勝.
夏侯玄
魏太常夏侯玄字泰初，又字太初，建安十四年生，魏昌陵悼侯尚子.
生平
少知名，弱冠爲散騎黃門侍郎，魏明帝時，嘗進見，與明元皇后弟毛曾並坐，玄恥之，不恱形之於色. 明帝恨之，左遷爲羽林監. 正始初，曹爽輔政. 玄，爽之姑子也. 累遷散騎常侍、中護軍，任時拔用武官，參戟牙門，無非俊傑，多牧州典郡. 立法垂教，於今皆爲後式. 與太傅司馬懿書議時事，頃之，爲征西將軍，假節都督雍、涼州諸軍事.
玄旣遷，司馬師代爲護軍. 護軍總統諸將，任主武官選舉，前後當此官者，不能止貨賂. 故蔣濟爲護軍時，有謠言「欲求牙門，當得千匹；百人督，五百匹」. 司馬懿與濟善，聞以問濟，濟無以解之，因戲曰：「洛中市買，一錢不足則不行. 」遂相對歡笑. 玄代濟，故不能止絕人事. 及師之代玄，整頓法令，人莫犯者.
玄與曹爽共興駱穀之役，時人譏之. 爽誅玄素貴，以爽故廢黜，徵玄爲大鴻臚，數年徙太常. 玄以爽抑絀，居常怏怏不得意. 中書令李豐與玄及後父光祿大夫張緝謀誅司馬師，緝與豐同郡，傾巧人也，以東莞太守召，爲後家，亦不得意，故皆同謀. 初，豐自以身處機密，息韜又以列侯給事中，尚齊長公主，有內外之重，心不自安. 密謂韜曰：「玄旣爲海內重人，加以當大任，年時方壯而永見廢，又親曹爽外弟，於大將軍有嫌. 吾得玄書，深以爲憂. 緝有才用，棄兵馬大郡，還坐家巷. 各不得志，欲使汝以密計告之. 」緝嘗病創臥，豐遣韜省病，韜屏人語緝曰：「韜尚公主，父子在機近，大將軍秉事，常恐不見明信，太常亦懷深憂. 君侯雖有後父之尊，安危未可知，皆與韜家同慮者也，韜父欲與君侯謀之. 」緝默然良久曰：「同舟之難，吾焉所逃？此大事，不捷即禍及宗族. 」韜於是往報豐. 密語黃門監蘇鑠等，蘇鑠等荅豐：「惟君侯計. 」豐言曰：「今拜貴人，諸營兵皆屯門. 陛下臨軒，因此便共迫脅，將羣寮人兵，就誅大將軍. 卿等當共密白此意. 」鑠等曰：「陛下儻不從人，柰何？」豐等曰：「事有權宜，臨時若不信聽，便當劫將去耳. 郍得不從？」鑠等許諾. 豐曰：「此族滅事，卿等密之. 事成，卿等皆當封侯常侍也. 」豐復密以告玄、緝. 緝遣子邈與豐相結，同謀起事. 中書令李豐雖宿爲大將軍司馬師所親待，然私心在玄，遂結皇後父光祿大夫張緝，謀欲以玄輔政. 豐旣內握權柄，子尚公主，又與緝俱馮翊人，故緝信之. 豐陰令弟兖州刺史翼求入朝，欲使將兵入，并力起. 會翼求朝，不聽. 嘉平六年二月，當拜貴人，豐等欲因御臨軒，諸門有陛兵，誅大將軍，以玄代之，以緝爲驃騎將軍. 豐密語黃門監蘇鑠、永寧署令樂敦、宂從僕射劉賢等曰：「卿諸人居內多有不法，大將軍嚴毅，累以爲言，張當可以爲誡. 」鑠等皆許以從命.
後豐洩死，事下有司，收玄、緝、鑠、敦、賢等送廷尉. 玄至廷尉，不肯下辭. 廷尉鍾毓自臨治玄. 玄正色責毓曰：「吾當何辭？卿爲令史責人也，卿便爲吾作. 」毓以其名士，節高不可屈，而獄當竟，夜爲作辭，令與事相附，流涕以示玄. 玄視，頷之而已.
毓弟會，年少於玄，玄不與交，是日於毓坐狎玄，玄不受. 孫盛雜語曰：玄在囹圄，會因欲狎而友玄，玄正色曰：「鍾君何相偪如此也！」毓奏：「豐等謀迫脅至尊，擅誅冢宰，大逆無道，請論如法. 」於是會公卿朝臣廷尉議，咸以爲「豐等各受殊寵，典綜機密，緝承外戚椒房之尊，玄備世臣，並居列位，而苞藏禍心，構圖凶逆，交關閹豎，授以姦計，畏憚天威，不敢顯謀，乃欲要君脅上，肆其詐虐，謀誅良輔，擅相建立，將以傾覆京室，顛危社稷. 毓所正皆如科律，報毓施行」. 詔書：「齊長公主，先帝遺愛，匄其三子死命. 」於是豐、玄、緝、敦、賢等皆夷三族，其餘親屬徙樂浪郡. 玄格量弘濟，臨斬東巿，顏色不變，舉動自若，時年四十六.
據
分類:曹魏列傳
韓安國
韓安國字長孺，漢梁國成安人也，後徙睢陽. 嘗受韓子、雜說鄒田生所. 事梁孝王，為中大夫. 吳楚反時，孝王使安國及張羽為將，扞吳兵於東界. 張羽力戰，安國持重，以故吳不能過梁. 吳楚破，安國、張羽名由此顯梁.
梁王以至親故，得自置相、二千石，出入游戲，僭於景帝. 帝聞之，心不善. 竇太后知帝弗善，乃怒梁使者，弗見，案責王所為. 安國為梁使，見大長公主而泣曰：「何梁王為人子之孝，為人臣之忠，而太后曾不省也？夫前日吳、楚、齊、趙七國反，自關以東皆合從而西嚮，唯梁最親，為限難. 梁王念太后、帝在中，而諸侯擾亂，壹言泣數行而下，跪送臣等六人將兵擊卻吳楚，吳楚以故兵不敢西，而卒破亡，梁之力也. 今太后以小苛禮責望梁王. 梁王父兄皆帝王，而所見者大，故出稱旧，入言警，車旗皆帝所賜，即以嫮鄙小縣，驅馳國中，欲夸諸侯，令天下知太后、帝愛之也. 今梁使來，輒案責之，梁王恐，日夜涕泣思慕，不知所為. 何梁王之忠孝而太后不卹也？」長公主具以告太后，太后喜曰：「為帝言之. 」言之，帝心乃解，而免冠謝太后曰：「兄弟不能相教，乃為太后遺憂. 」悉見梁使，厚賜之. 其後，梁王益親驩. 太后、長公主更賜安國直千餘金. 由此顯，結於漢.
其後，安國坐法抵罪，蒙獄吏田甲辱安國. 安國曰：「死灰獨不復然乎？」甲曰：「然即溺之. 」居無幾，梁內史缺，漢使使者拜安國為梁內史，起徙中為二千石. 田甲亡. 安國曰：「甲不就官，我滅而宗. 」田甲肉袒謝，安國笑曰：「公等足與治乎？」卒善遇之. 內史之缺也，王新得齊人公孫詭，說之，欲請為內史. 竇太后所，乃詔王以安國為內史.
公孫詭、羊勝說王求為帝太子及益地事，恐漢大臣不聽，乃陰使人刺漢用事謀臣. 及殺故吳相袁盎，景帝遂聞詭、勝等計畫，乃遣使捕詭、勝，必得. 漢使十輩至梁，相以下舉國大索，月餘弗得. 安國聞詭、勝匿王所，乃入見王而泣曰：「主辱者臣死. 大王無良臣，故紛紛至此. 今勝、詭不得，請辭賜死. 」王曰：「何至此？」安國泣數行下，曰：「大王自度於皇帝，孰與太上皇之與高帝及皇帝與臨江王親？」王曰：「弗如也. 」安國曰：「夫太上皇、臨江親父子間，然高帝曰『提三尺取天下者朕也』，故太上終不得制事，居于櫟陽. 臨江，適長太子，以一言過，廢王臨江；用宮垣事，卒自殺中尉府. 何則？治天下終不用私亂公. 語曰：『雖有親父，安知不為虎？雖有親兄，安知不為狼？』今大王列在諸侯，訹邪臣浮說，犯上禁，橈明法. 天子以太后故，不忍致法於大王. 太后日夜涕泣，幸大王自改，大王終不覺寤. 有如太后宮車即晏駕，大王尚誰攀乎？」語未卒，王泣數行而下，謝安國曰：「吾今出之. 」即日詭、勝自殺. 漢使還報，梁事皆得釋，安國力也. 景帝、太后益重安國.
孝王薨，共王即位，安國坐法失官，家居. 武帝即位，武安侯田蚡為太尉，親貴用事. 安國以五百金遺蚡，蚡言安國太后，上素聞安國賢，即召以為北地都尉，遷為太司農. 閩、東越相攻，遣安國、大行王恢將兵. 未至越，越殺其王降，漢兵亦罷. 其年，田蚡為丞相，安國為御史大夫.
匈奴來請和親，上下其議. 大行王恢，燕人，數為邊吏，習胡事，議曰：「漢與匈奴和親，率不過數歲即背約. 不如勿許，舉兵擊之. 」安國曰：「千里而戰，即兵不獲利. 今匈奴負戎馬足，懷鳥獸心，遷徙鳥集，難得而制. 得其地不足為廣，有其眾不足為彊，自上古弗屬. 漢數千里爭利，則人馬罷，虜以全制其敝，勢必危殆. 臣故以為不如和親. 」群臣議多附安國，於是上許和親.
明年，雁門馬邑豪聶壹因大行王恢言：「匈奴初和親，親信邊，可誘以利致之，伏兵襲擊，必破之道也. 」上乃召問公卿曰：「朕飾子女以配單于，幣帛文錦，賂之甚厚. 單于待命加嫚，侵盜無已，邊竟數驚，朕甚閔之. 今欲舉兵攻之，何如？」
大行恢對曰：「陛下雖未言，臣固願效之. 臣聞全代之時，北有彊胡之敵，內連中國之兵，然尚得養老長幼，種樹以時，倉廩常實，匈奴不輕侵也. 今以陛下之威，海內為一，天下同任，又遣子弟乘邊守塞，轉粟輓輸，以為之備，然匈奴侵盜不已者，無它，以不恐之故耳. 臣竊以為擊之便. 」
御史大夫安國曰：「不然. 臣聞高皇帝嘗圍於平城，匈奴至者投鞍高如城者數所. 平城之飢，七日不食，天下歌之，及解圍反位，而無忿怒之心. 夫聖人以天下為度者也，不以己私怒傷天下之功，故乃遣劉敬奉金千斤，以結和親，至今為五世利. 孝文皇帝又嘗壹擁天下之精兵聚之廣武常谿，然終無尺寸之功，而天下黔首無不憂者. 孝文寤於兵之不可宿，故復合和親之約. 此二聖之跡，足以為效矣. 臣竊以為勿擊便. 」
恢曰：「不然. 臣聞五帝不相襲禮，三王不相復樂，非故相反也，各因世宜也. 且高帝身被堅執銳，蒙霧露，沐霜雪，行幾十年，所以不報平城之怨者，非力不能，所以休天下之心也. 今邊竟數驚，士卒傷死，中國槥車相望，此仁人之所隱也. 臣故曰擊之便. 」
安國曰：「不然. 臣聞利不十者不易業，功不百者不變常，是以古之人君謀事必就祖，發政占古語，重作事也. 且自三代之盛，夷狄不與正朔服色，非威不能制，彊弗能服也，以為遠方絕地不牧之民，不足煩中國也. 且匈奴，輕疾悍亟之兵也，至如猋風，去如收電，畜牧為業，弧弓射獵，逐獸隨草，居處無常，難得而制. 今使邊郡久廢耕織，以支胡之常事，其勢不相權也. 臣故曰勿擊便. 」
恢曰：「不然. 臣聞鳳鳥乘於風，聖人因於時. 昔秦繆公都雍，地方三百里，知時宜之變，攻取西戎，辟地千里，并國十四，隴西、北地是也. 及後蒙恬為秦侵胡，辟數千里，以河為竟，累石為城，樹榆為塞，匈奴不敢飲馬於河，置餍锚然後敢牧馬. 夫匈奴獨可以威服，不可以仁畜也. 今以中國之盛，萬倍之資，遣百分之一以攻匈奴，譬猶以彊弩射且潰之癰也，必不留行矣. 若是，則北發月氏可得而臣也. 臣故曰擊之便. 」
安國曰：「不然. 臣聞用兵者以飽待饑，正治以待其亂，定舍以待其勞. 故接兵覆眾，伐國墮城，常坐而役敵國，此聖人之兵也. 且臣聞之，衝風之衰，不能起毛羽；彊弩之末，力不能入魯縞. 夫盛之有衰，猶朝之必莫也. 今將卷甲輕舉，深入長敺，難以為功；從行則迫脅，衡行則中絕，疾則糧乏，徐則後利，不至千里，人馬乏食. 兵法曰：『遺人獲也. 』意者有它繆巧可以禽之，則臣不知也；不然，則未見深入之利也. 臣故曰勿擊便. 」
上曰：「善. 」乃從恢議. 陰使聶壹為間，亡入匈奴，謂單于曰：「吾能斬馬邑令丞，以城降，財物可盡得. 」單于愛信，以為然而許之. 聶壹乃詐斬死罪囚，縣其頭馬邑城下，視單于使者為信，曰：「馬邑長吏已死，可急來. 」於是單于穿塞，將十萬騎入武州塞.
當是時，漢伏兵車騎材官三十餘萬，匿馬邑旁谷中. 衛尉李廣為驍騎將軍，太僕公孫賀為輕車將軍，大行王恢為將屯將軍，太中大夫李息為材官將軍. 御史大夫安國為護軍將軍，諸將皆屬. 約單于入馬邑縱兵. 王恢、李息別從代主擊輜重. 於是單于入塞，未至馬邑百餘里，覺之，還去. 塞下傳言單于已去，漢兵追至塞，度弗及，王恢等皆罷兵.
上怒恢不出擊單于輜重也，恢曰：「始約為入馬邑城，兵與單于接，而臣擊其輜重，可得利. 今單于不至而還，臣以三萬人眾不敵，祗取辱. 固知還而斬，然完陛下士三萬人. 」於是下恢廷尉，廷尉當恢逗橈，當斬. 恢行千金丞相蚡. 蚡不敢言上，而言於太后曰：「王恢首為馬邑事，今不成而誅恢，是為匈奴報仇也. 」上朝太后，太后以蚡言告上. 上曰：「首為馬邑事者恢，故發天下兵數十萬，從其言，為此. 且縱單于不可得，恢所部擊，猶頗可得，以尉士大夫心. 今不誅恢，無以謝天下. 」於是恢聞，乃自殺.
安國始為御史大夫及護軍，後稍下遷. 新壯將軍衛青等有功，益貴. 安國既斥疏，將屯又失亡多，甚自媿. 幸得罷歸，乃益東徙，意忽忽不樂，數月，病歐血死.
分類:漢列傳
佛朗哥
弗朗西斯科·佛朗哥者，西班牙費羅爾人. 生於西曆一八九二年十二月四日，歿於一九七五年十一月二十日. 為日斯巴尼亞攝政王暨宰相，執政凡三十九載，乃獨夫也.
王杲
王杲，喜塔喇氏，一名阿古，滿語名阿突罕. 明末建州女真酋帥，清太祖努爾哈赤之外祖. 官至建州右衛都督也.
傳
王杲生來聰敏，通數語文，尤精卜筮之術. 嘉靖三十六年十月，王杲襲撫順，殺守備彭文洙，大行劫掠. 四十一年五月，副總兵黑春統軍剿王杲，卻被王杲設伏擒而磔之. 於是，王杲犯遼陽，劫孤山，略撫順、湯站，前後殺指揮王國柱、陳其孚、戴冕、王重爵、楊五美，把總溫欒、于欒、王守廉、田耕、劉一鳴等數十人也. 哈達貝勒王台稍強，與王杲亦多有微嫌，後二人盟於撫順關下而罷.
後王杲屢殺明官，明乃絕貢市也. 王杲以眾坐困，乃糾土默特、泰宁諸部，大寇遼陽、瀋陽，為總兵李成梁破，王杲不敢北歸，乃從哈達過，為王台引子虎兒罕赤所獲，獻明焉. 萬曆帝親至午門樓受俘之. 萬曆三年，王杲被磔於京. 其妻子二十七人為王台所得. 有一子阿台脫，然，後被部下殺之.
引據
分類:明列傳
永昌大君
永昌大君，諱㼁. 宣祖大王嫡長子. 母仁穆王后金氏.
萬曆三十八年，封永昌大君. 四十一年，庶孽黨輩數人，謀擊大明使，圖亂朝鮮，因機立大君為朝鮮王. 黨人徐羊甲遂白其事，謂仁穆父金悌男謀立大君，廢光海君. 光海君遂投申欽等顧命七人於獄. 已而賜悌男死. 廢大君為庶人，徙江華島. 江華島，猶明之鳳陽高墻也. 四十二年，江華府使鄭沆蒸殺大君. 薨. 年九歲.
仁祖反正，盡斥南人黨，前害永昌大君故也.
五寶島
FTISLAND，韓國樂班也. 立於二零零七年六月七日.
分類:韓國音樂
無鹽村
地理
其村三面環山，一面鄰水，爲兵家必爭之地.
沿革
戰國，齊滅鄣、宿，乃置無鹽邑於此以轄之. 秦既滅齊，置無鹽縣，屬薛郡. 漢晉，先後爲梁國、濟東國、大河郡、東平國、東平郡所轄. 北齊併無鹽縣入須昌縣.
名人
分類:東平街道區劃
見附市
見附市屬日本新潟縣也.
地理
南伴長岡市，北接三條市.
沿革
昭和廿九年，南蒲原郡見附町倂同郡：新潟村、葛卷村、古志郡上北谷村合、而爲見附市. 卅年，倂長岡市之一部. 卅一年，倂南蒲原郡今町.
它典
分類:中部地方區劃
培正中學
培正中學，居廣東省廣州市東山口，馳譽粵穗，海外有截. 嚮有「北有南開，南有培正」之聞，歷出俊穎. 問所從來，培正書院也，肇於一八八九年，素訓「至善，至正」，出《大學》：「在止于至善」. 初立有歲，廟堂傾覆，風雲詭譎，百端鳴發，數遭侵寇，累遷，流鄰域，續講授於他鄉. 而故址未廢，共和國以立，歸屬官府，列編第，嘗易名七中、僑光、人民一中、五十七中. 及一九八四年，乃復「培正」之名. 今南粵眾良，亦為一屬，然遠未及先者，蓋故址復名而已，而衣缽不繼，今存風教，體統猶備，賴嗣之功. 港澳支系，亦為名聞. 港有民謠，狀文田區生徒： 「真光豬，嶺南牛，培正馬騮頭，培道女子溫柔柔，茄記靚，顯理掟，慈幼英文正. 」
穗校大宗
東山培正者，港、澳之宗也. 在東山培正路，祭酒呂超. 每歲杪，舉會集以慶誕辰，酺宴. 二千一十六年，培正教育集團立.
港支
一八八九年，浸信會為書塾於東山. 一九三三年，外患侵寇，乃徙港講學，支系遂立. 在香港培正道貳拾號. 一九三五年九月，港校唯設初一級，一九三八年開初中部，居二年，又立高中. 四一年，香港淪陷，斯須寢廢，倭奴皇軍，四五以降，於九龍塘復課，翌年還故所.
鶴山支
一九三七年，寇賊臨穗，黃啟明率眾避於鶴山. 鶴山支立. 翌年再遷.
澳支
澳門培正中學，支之一. 一九三八年倭犯，分兩路設學堂，先香港，次澳門，講授乃得以續.
註腳
分類:廣州市中學
情定揚州
《情定揚州》者，樂曲也. 謂三人行至揚州，得閑遊瘦西湖. 逢一當地女子，爲之導遊. 三人竟屬意焉. 返廣州，乃作《情定揚州》.
辭中有「一副大眼鏡」「揚州口音」「三個課代表」「夏威夷」「賽艇」云云. 「情定」實則「欽定」之謂也. 而佈行之時值江澤民九十一歲誕辰. 中土網民以此曲有所諷示. 是日，有司以《情定揚州》為禁曲，復並以信息摘要算法戊法檢之. 分類:中華人民共和國歌曲 分類:江蘇省
德勝
德勝，明時漢王劉通自立之年號，始於德勝元年，止於德勝二年，凡二年.
史
天順八年，劉通率流民起義，以止官府封山. 其自號漢王，定元德勝.
大事
德勝二年，荊襄流民起義.
紀年
分類:明年號
長沙市稻田中學
縮圖|148x148像素 長沙市稻田中學者，華夏之中等學堂也，位湖南省長沙市，肇於大清宣統元年，是為湖南省立女子師範學堂. 訓曰志誠仁愛. 今有生徒凡四千餘，佔地兩萬平方米. 徐特立、朱劍凡、周世釗等皆嘗授業於此.
參
分類:長沙市中學
落磯山
落磯山，蓋英人謂石山也，在美洲之西，南北走向，起不列顛哥倫比亞利亞德河，止新墨西哥格蘭德河，前後四千八百三十公里，其山脈也，北延及阿拉斯加，南伸至墨西哥國，一貫加、美，山河壯麗，峰巒如聚，遊人如織焉. 晚白堊世，八千萬載前，北美板塊分裂，山峰西移，若推席於地，而席起褶焉，加之冰水浸蝕，遂成奇貌. 諸峰以埃爾伯特峰爲最高，臨美利堅國科羅拉多州，於加國之內占鼇者，則曰羅布森峰. 其地分北美諸水，眾河出焉. 若阿肯色河、薩斯克徹溫河、科羅拉多河、密蘇裡河、阿薩巴斯卡河、黃石河等，皆是，各奔太平、大西、北冰三洋. 其中多獸，熊、羆、鹿、麋往往而在、復有獅、貛、貒、羚生焉，珍奇不可枚舉. 其山多礦、特以鉬、煤爲最，黎民賴之. 故生污染之患耳.
開拓
其地巍峨，第四紀冰河世，土人先民諸部始家此，春來則徙平原以獵象狩牛，秋至則歸山林以捕魚擒鹿. 一五四零年，西班牙人科羅納多始引軍及此. 一七三九年，法蘭西賈人馬氏兄弟二人來此易貨，乃知土人謂此山若落磯者. 一七九三年，麥肯齊爵士初越其山，達加拿大西岸焉，由是載於青史. 歐羅巴人既至，皮草貿易乃興. 一八零二年，美利堅人初設驛，零四年，劉易斯及克拉克遠征美利堅西境，從行學人乃集其山石草木以為標本，首興格致焉. 起一七二零年之一八零零年，英、法、西三國乃遣其民於山中尋礦，一七九九年，西北公司、哈得遜灣公司乃各興貿易站於今之阿爾伯塔焉，一八世紀初葉西人營生於山中，皆賴此也. 一八一九年，西班牙割其北緯四十二度以北境予美利堅，落磯山在焉. 一八四零年以降，移民大至，先有摩門教徒徙居大鹽湖，後有愛達荷淘金之熱，及美利堅內戰，磯山之金足可支北軍軍旅矣. 一八七二年，美利堅國初置黃石公園焉，一八八五年，加拿大太平洋鐵路通，乃置班夫、賈斯珀等國家公園多處. 一九零五年，美利堅置落磯山國家公園.
經濟
山中礦產頗豐，有銅、金、鉛、鉬、銀、鎢、鋅諸種，而懷俄明州特以煤、天然氣、油頁岩、石油之豐聞世，每歲輸中國、愛沙尼亞、巴西以為能源也. 科羅拉多州萊德維爾有鉬井一口，於世稱最，雇工逾三千人矣. 愛達荷州北境復有銀、鉛、鋅存焉.
包朗阿
包朗阿，貝勒也. 又譯包郎阿，約生於明嘉靖四年，清興祖福滿之子，景祖覺昌安之弟，太祖努爾哈赤呼之為「五祖」也.
宗室
另，清開國時之郎騰、拜三、顧納岱、莫落渾、勒德渾；民國時之朱繼先、金松喬、海仙舟等皆為包朗阿之後；大陸之足球運動員肇俊哲亦包朗阿之後也.
文年生
有框|右|文年生 文年生，清光緒三十三年正月十六生，一曰三十二年生，湖南岳陽人也. 貧農之家出，父養然，母文瞿氏，皆老實巴交之農人也. 其有三子，年生居長，次和平，次慶祥也. 按譜載，年生則屬十二代也.
年生方八歲，乃始為父耕、樵采、拾糞，為地主家牧牛也. 十歲，父母送之入屋場之文氏祠之塾讀夜學，僅讀一本《百家姓》也. 兩月之後，貧而輟學. 少者之猶常立於塾之牖下，聽內之諷誦書聲. 退之又向父母鬧之要讀書，母乃言：「家貧無錢讀不起書，亦無分爾，與汝學一門藝於身善，卿欲賣亦賣不之，工於身不患貧也. 」
尋，母送去家五裏之姑父學裁縫也. 其姑父瞿海平既其姑父，又為其舅. 然而，此駝之姑父兼舅性凶，姑待之亦甚薄，常以尺擊之. 工歸還得為姑看兒，兒啼也，亦欲挨揍，受氣述，食飽不.
時，自文家屋場至岳陽縣有六十餘裏，盡荒山野嶺，幼年之年生，乃單身竄至縣. 其後，又落到岳陽城八十裏之長江對岸之湖北監利縣尺八口，進一間木匠鋪做學徒. 因年幼弱，以不能動斧，乃能幹之零活雜作. 後二年，木匠鋪倒閉關，年十四又獨一人流寓洞庭湖區之華容、南縣諸地幫他挑土築堤及工、農也. 食則宿肴，受其欺與剝削也.
十五年冬入國軍三十六軍教導團做士卒，後班代、排長，會北伐也.
十九年八月投紅軍，是年入中國共產黨也. 十年內爭，任紅三軍團紅八軍三師八團之班代、排長、連長也. 二十年入紅三軍團教導隊學之.
二十一年元月拜紅三軍團三師十團團副，四月至八月昇十一團之團長，年二十五也. 是年十一月至二十二年三月拜紅三軍團經理處之政委也.
二十一年十二月兼瑞金紅軍給養學校之政委也.
二十二年三月入瑞金中央軍政學校學之. 八月卒業後拜軍委教一團之團長. 是年拜紅三軍團五軍三師十團之團長. 是年至二十三年拜紅一方面軍教一團之團長、一方面軍給養學校之政委也.
九月至十月任紅一方面軍教二團之團長. 會中央蘇區一至五回反剿鬥也. 十月與中央紅軍之長征. 十一月至十二月兵縮編拜紅三軍團五師十四團之團長也.
二月拜紅三軍團十團之團長，率眾與戰四渡赤水也.
二十六年元月入紅軍大學二期學之. 五月留校為抗大十三隊之隊長也.
是年為八路軍後留處，此處二十六年十一月嘗改為陝甘寧守兵團，警八團之團長兼政委也. 是年十二月至三十一年六月為警一旅之旅長也.
三十年三月至三十一年十二月為陝甘寧邊關中分區警衛司令部之司令員也.
三十年四月至三十二年元月任陝西省委委員也.
三十年八月至三十一年拜八路軍留守兵團關中軍區警備司令部之司令員也.
六月至三十四年五月為陝甘寧晉綏左右軍警一旅之旅長也.
三十一年十二月為中共關中地委委員、常委，常委至三十四年八月也. 率所部赴保陝甘寧邊、大生產運動. 乃三十二年元月於西北局幹部會受褒賞者二十二人領導幹部一，毛澤東手為其題：「生產教，二者兼」. 十二月為關中分區友軍事中樞領導小組之成員也.
五月至八月拜八路軍獨三遊擊支隊之司令員也. 六月率部自延安南下，七月拜八路軍南下二支隊之司令員，南下二支隊者，即八路軍遊擊三支隊也. 途中奉命轉冀東. 同年十一月至三十五年五月改熱遼縱隊之副司令員也.
六月至十一月領熱遼軍區之副司令員也.
三十六年三月至十二月為中共晋察冀野戰軍三縱隊之副司令員兼參謀長、縱隊黨委常委. 是年十二月至三十八年二月拜晋察冀野戰軍六縱隊之司令員、縱隊黨委副書記也.
是月至五月為義軍二十兵團六十八軍之軍長、黨委副書記，六十八軍者，即原華北軍區三兵團六縱隊，政委向仲華也.
六月至九月為義軍二十兵團之副司令員兼參謀長，然未至也. 經其身求，中央軍委許其遷義軍四野十二兵團之副司令員兼領湖南軍區之副司令員諸職. 率眾赴克華北之數重役戰也.
九月至一九五三年四月領革命軍湖南軍區之副司令員，四月十四日至一九五四年二月二十九日昇司令員也.
一九五一年六月至一九五三年元月為中南軍政委員.
一九五二年四月至一九五三年四月領義軍中南軍區之參謀副長，一九五四年二月二十九日至一九五五年三月領義軍中南軍區之參謀副長，居次. 中南軍區副司令員領首席兼參謀長乃黃永勝也.
一九五二年九月至一九五六年七月為中共湖南省委常委也.
一九五四年八月至一九五五年四月為中南軍區黨委常委也.
一九五四年十二月至一九五五年二月為中南軍區直屬隊黨委常委，是月至四月為副書記，領首席也.
三月七日至一九六八年六月領革命軍廣州軍區之副司令員兼糧秣部長，義軍廣州軍區常務副司令員，一九五五年六月始為軍區黨委常委，分司糧秣事也.
一九五七年十二月至一九六八年六月為廣州軍區黨委副書記也.
文革中受酷害，一九六六年三月，永勝遷總參謀長後，未經中央、中央軍委許，示諭廣州軍區之政委劉興元謂年生偽為專案錄. 自四月四日起，當年生奸囚、錄、酷鬥，至六月六日之五十一日，連鬥年生達三十一次之多，使年生於精神上與身上受了甚摧殘，健情較惡，而不得治. 然，為天祥後之年生將軍，大義凜然，與永勝一黨為之固之鬥. 其不屈撓，寧為玉碎，不能瓦全焉.
一九六七年五月，永勝操軍區黨委會，免其軍區黨委副書記也.
一九六八年六月七日冤薨，年六十一矣.
文革畢之一九七八年二月元日，中共廣州軍區委員會正向中共中央、中央軍委與總政治部移矣《夫為文年生同志盡平複名之報》也. 報中曰：「吾等以為，文年生衕誌為林彪反黨黨關鍵致死者黃永勝，所列罪皆無，為冤，定為文年生衕誌窮平，複名，追以為烈士……文年生衕誌乃中國共產黨之良黨員，吾黨吾軍之良幹部……文年生衕誌生為革命之生者，其卒為吾黨之我軍之一失也. 」
八月二十三日，總政治部報之言. 「廣州軍區黨委：經中央、中央軍委許，許汝一九七八年二月一日《關為文年生志窮平，複名者》. 追文年生衕誌為烈士. 省軍區黨委一九七三年九月一日《關志文年生者報》、總政謂此告之語. 」同年九月，廣州軍區正為年生將軍為追悼大會，將軍冤至終得雪也.
一九五五年九月二十七日封中將. 賞一級八一勳章、一級獨立自由勳章、一級解放勳章也.
分類:湖南省列傳
啓
啟，亦曰夏啟、帝啟、夏后啟、夏王啟，禹之子，夏之君也. 其母塗山氏之女. 子五，二者為王，一曰太康，一曰中康. 帝啟在位凡三十九年，崩年約七十八.
紀
禹子啟賢，天下屬意焉. 及禹崩，雖授益，益之佐禹日淺，天下未洽. 故諸侯皆去益而朝啟，曰「吾君帝禹之子也」. 啟遂即位，是為夏后帝啟. 武后改國號曰周，追諡啟曰齊聖皇帝.
父
禹：世謂大禹，姒姓，諱文命，夏開國之君
引據
分類:夏本紀 分類:生卒年不詳
周作人
周作人，本名櫆壽，字星杓，清浙江紹興人也，魯迅仲弟，建人之兄. 光緒十年生.
二十四年，改名作人，與魯迅同入江南水師學堂，習管輪.
三十二年，之日本習海軍技，繼改外國語. 其間，妻日女羽太信子.
民國肇建，作人歸國，歷任浙江省軍政府教育司視學、紹興縣教育會會長等職，並任教浙江省立五中.
民國六年，入京為國史編纂處編修，並授北京大學文科教授. 其後，多研新文學，主筆《語絲》，文名顯於海內.
十二年，與兄交惡，自斯永絕往來.
二十六年，盧溝橋事變，北京大學南遷，遵祭酒蔣夢麟囑，與孟森、馬裕藻、馮祖荀等留京，以守校產.
二十七年元旦，有李姓客，自言門生，登門求見，遽舉鎗射之，丸中銅扣以免，客亡走，有司按察，終無所獲，遂成懸案. 後三年間，皆於汪精衛所立「北京大學」任職.
三十一年，華北繼陷，日寇於南京立「國民政府」以奴所佔地，舉汪精衛為行政院長，汪乃授作人教育總署督辦.
三十四年，寇既逐，國民政府以作人叛國從偽，羈之.
三十五年十一月，坐漢奸罪徒十四年. 越明年，夢麟證言初果留其守業，得稍減，改徒十年.
三十八年，總統李宗仁赦之，居滬數月，八月，歸北平故宅.
其後，中共得國，為人民文學出版社編撰，多有譯著，並屬文述魯迅家世.
一九六六年五月，文革亂起，人民文學出版社止其潤筆. 八月，家宅見抄於紅衛兵.
一九六七年五月六日，驟逝，年八十三.
有子一，曰豐一；女二，曰靜子，曰若子.
作人譯著，多為古希臘文章，並精日、希臘、英等國語言.
安德拉希·久洛
安德拉希·久洛者，奧匈國匈牙利人. 生於西曆一八二三年三月八日，歿於一八九零年二月十八日. 一八六七年，奧匈合邦，拜國相，兼管外務；當國逾十載，帝弗朗茨及后茜茜皆與親善.
公曆十一月十六日
十一月十六日者，公曆之三百二十日也（閏年之三百廿一日），距歲暮餘卌五日.
防彈少年團
防彈少年團，韓國樂班也，立於二〇一三年六月十三日.
鏈
分類:韓國音樂
徐鉉
徐鉉，字鼎臣，揚州廣陵人. 十歲能屬文，不妄遊處，與韓熙載齊名，江東謂之「韓、徐」. 仕吳為校書郎，又仕南唐李父子，試知制誥，與宰相宋齊丘不協. 時有得軍中書檄者，鉉及弟鍇評其援引不當. 檄乃湯悅所作，悅與齊丘誣鉉、鍇洩機事，鉉坐貶泰州司戶掾，鍇貶為烏江尉，俄復舊官.
時景命內臣車延規、傅宏營屯田於常、楚州，處事苛細，人不堪命，致盜賊群起. 命鉉乘傳巡撫. 鉉至楚州，奏罷屯田，延規等懼，逃罪，鉉捕之急，權近側目. 及捕得賊首，即斬之不俟報，坐專殺流舒州. 周世宗南徵，景徙鉉饒州，俄召為太子右諭德，復知制誥，遷中書捨人. 景死，事其子煜為禮部侍郎，通署中書省事，曆尚書在丞、兵部侍郎、翰林學士、御史大夫、吏部尚書.
宋師圍金陵，煜遣鉉求緩兵. 時煜將朱令贇將兵十餘萬自上江來援，煜以鉉既行，欲止令贇勿令東下. 鉉曰：「此行未保必能濟難，江南所恃者援兵爾，奈何止之！」煜曰：「方求和解而復決戰，豈利於汝乎？」鉉曰：「要以社稷為計，豈顧一介之使，置之度外可也. 」煜泣而遣之. 及至，雖不能緩兵，而入見辭歸，禮遇皆與常時同. 及隨煜入覲，太祖責之，聲甚厲. 鉉對曰：「臣為江南大臣，國亡罪當死，不當問其他. 」太祖歎曰：「忠臣也！事我當如李氏. 」命為太子率更令.
太平興國初，李昉獨直翰林，鉉直學士院. 從徵太原，軍中書詔填委，鉉援筆無滯，辭理精當，時論能之. 師還，加給事中. 八年，出為右散騎常侍，遷左常侍. 淳化二年，廬州女僧道安誣鉉奸私事，道安坐不實抵罪，鉉亦貶靜難行軍司馬.
初，鉉至京師，見被毛褐者輒哂之，邠州苦寒，終不禦毛褐，致冷疾. 一日晨起方冠帶，遽索筆手疏，約束後事，又別署曰：「道者，天地之母. 」書訖而卒，年七十六. 鉉無子，門人鄭文寶護其喪至汴，胡仲容歸其葬於南昌之西山.
鉉性簡淡寡欲，質直無矯飾，不喜釋氏而好神怪，有以此獻者，所求必如其請. 鉉精小學，好李斯小篆，臻其妙，隸書亦工. 嘗受詔與句中正、葛湍、王惟恭等同校《說文》.
鍇亦善小學，嘗以許慎《說文》依四聲譜次為十卷，目曰《說文解字韻譜》. 鉉親為之篆，鏤板以行於世.
鉉有文集三十卷，《質疑論》若干卷. 所著《稽神錄》，多出於其客蒯亮.
捧劍僕
捧劍者，咸陽郭氏之僕. 雖在奴隸，嘗以望水眺雲為事. 有詩作. 主人怪其作詩，怒之. 遭鞭箠，終不改. 後竄去. 《全唐詩》存詩三首.
三重區
三重區，中華民國新北市轄區也. 處淡水河西，屬大臺北都會，方十六平方公里，口卅九萬.
地域
臺北市、板橋皆一水之隔，毗五股、新莊，北面緊鄰蘆洲.
沿革
古曰三重埔. 清閩粵自頭重埔（今新莊）登陸. 望北墾，首墾乃頭重埔，二重埔同三重埔亦此意. 民國四、五十年間，移民湧工商蓬勃.
桓溫
晉丞相南郡宣武公桓溫字元子. 譙國龍亢人也. 父宣城太守彝. 初尚南康長公主，襲爵萬寧男. 授琅邪太守，累遷徐州刺史. 庾翼秉政，溫與翼善. 翼既卒，溫取而代之. 都督荊梁四州諸軍事、安西將軍、荊州刺史、領護南蠻校尉、假節. 永和二年，伐蜀李勢. 滅之. 停蜀中三月. 勢臣王誓、鄧定、隗文反，溫討平之. 還自蜀至江陵. 進位征西大將軍、開府，封臨賀郡公. 時會稽王昱引殷浩抗溫，兩側相持數歲. 溫進太尉. 殷浩北伐大敗，溫因奏廢浩. 統軍四萬發自江陵伐苻健. 相拒灞上，各有勝負. 及軍糧不足而還至襄陽. 溫因上疏請還都洛陽. 朝廷患之. 不許其表，進其征討大都督、督司冀二州諸軍事，悉以北伐之事任之. 復自江陵上洛，大敗姚襄於伊水，入洛陽金墉城，修復陵寢. 還. 昇平中，封南郡公. 隆和元年，慕容氏犯洛陽，溫遣鄧遐統軍三千救之. 因上表再請還都. 朝中莫不唯唯，終不實行. 加侍中、大司馬、都督中外諸軍事、假黃鉞. 復加揚州牧、錄尚書事. 詔入朝. 溫知所以制己，不從. 詔再下，溫至赭圻，城之. 洛陽告急，溫與會稽王議北伐. 哀皇帝崩，伐議遂寢. 太和四年，統軍五萬北伐. 軍糧盡. 還，至襄邑爲慕容垂所敗. 死者三萬人. 溫忿，罪其將袁真. 真亦怒，據壽陽，通苻堅. 真死，其子瑾代之. 溫遣軍討之，生擒瑾. 滅其族. 其門客數百皆坑殺之. 以妻女爲賞. 太和北伐，溫無功而敗. 郗超說之以廢立之計. 溫乃廢皇帝奕，立會稽王爲皇帝，是為簡文帝. 溫自還鎮白石. 朝廷詔進溫爲丞相，留京. 溫辭不受. 復遣王坦之征溫入朝. 溫復不從. 簡文病篤，屢詔溫入朝，溫擬辭不受，未報而帝崩. 遺詔溫秉政，一如諸葛亮、王導故事. 溫本欲廢簡文而自立，不爾則效周公攝政. 簡文遺詔使如諸葛亮，溫由是不得遂其志. 大怨望. 孝武帝即位，詔入朝. 遣謝安率百官迎之. 在京十四日，還姑孰. 寢疾. 屢求加九錫. 謝安、王坦之緩其事. 未加而卒. 年六十二. 贈丞相. 謚宣武. 溫六子. 弟沖代領其職. 幼子桓玄後自立為皇帝. 追溫爲宣武皇帝.
軼事
孝武帝詔桓溫入朝. 王、謝大懼. 溫設饌待謝安、王坦之. 暗伏兵，欲伺機殺之. 坦之形容枯槁，謝安顏色如常，詠浩浩洪流之詩. 溫心憚安，遂罷伏兵.
伊斯坦布爾
伊斯坦堡者，土耳其至大之邑也. 前為君士坦丁堡. 處博斯普魯斯海峽濱，界馬爾馬拉海及黑海間，橫跨歐亞二洲. 市肆及古蹟皆在歐洲，口居亞洲者三分之一. 有口約千四百四十萬，乃歐洲至大之邑，亦中東至大之邑，寰宇其大列六. 轄五千三百餘平方公里，與伊斯坦布爾省共轄，亦其府也.
博伊和齊
博伊和齊，愛新覺羅氏，一作貝和齊，清覺羅. 景祖之孫，武功郡王禮敦巴圖魯長子，太祖從兄. 生年不詳，太祖伐明，攻廣寧，命博伊和齊守遼陽. 崇德七年卒. 其子塞勒以功封一等子.
父
禮敦巴圖魯
注
分類:清列傳
明光爍亮
Highlight，韓國樂伶，立於二〇一七年三月二十日.
鏈
分類:韓國音樂
漢靈思皇后
漢靈思皇后，姓何名某，其姿長七尺，本殺羊為生，為靈帝擇入後宮，帝既殺宋后，遂立何某，何某為人善妒，因美人王榮生子遂殺之，因中常待張讓回護而生，及靈帝崩後，獻帝繼統，收而奸之，遂薨. 帝出奉常亭舉哀，而不合禮
聖彼得堡
聖彼得堡者，俗謂彼得堡，乃俄羅斯之聯邦直轄市也，亦西北聯邦管區及列寧格勒州府. 在俄羅斯西北，乃波羅的海芬蘭灣之要港也. 涅瓦河貫之. 有口五百二十萬，乃俄羅斯次大之邑. 寰宇邑口逾百萬者，其為至北. 多有要司在茲.
乙一甲四
B1A4，韓國樂伶，立於二〇一一年四月廿三日.
鏈
分類:韓國音樂
金大中
金大中者，號後廣，又號忍冬草. 本貫金海金氏，大韓民國十五代大統領也. 生於大正十三年一月六日，歿於西元二零零九年八月十八日. 二零零零年，金氏嘗以「再造民主」功獲諾貝爾和平獎，世謂之「亞細亞之曼德拉」.
分類:大韓民國大統領世家
陸扆
陸扆字祥文. 本名允迪. 本蘇州吳人也. 先世徙關中. 系出吳郡陸氏侍郎枝. 父鄯，祖師德，并列朝班. 扆為光啟二年進士. 黃巢起，從僖宗行幸. 韋昭度奏為鹽鐵巡官. 龍紀元年， 柳玭奏改監察御史. ‎大順中，累遷中書舍人. 乾寧元年七月，以戶部侍郎同平章事，入相. 乾寧二年，王行瑜、李茂貞以昭宗忤二人意，將兵犯長安. 昭宗怒，親征，扆固持不可，遂左遷. 及帝敗，乃復工部尚書、兵部尚書. 乾寧四年春正月，以中書侍郎同平章，再入相. 昭宗自李茂貞所據鳳翔還京，降各鎮詔書，獨不降之鳳翔，扆復為鳳翔說帝，以為不可. 清河崔胤不悅，貶扆沂王傅. 置洛陽. 崔胤為朱全忠所害，扆復元官，從昭宗遷洛. 全忠既害昭宗，扆與裴樞、王溥共罹白馬之禍. 年五十九. 子璪，緱氏令.
世系之疑
《新唐書》宰相世系表載扆父名墠，曾祖名瀍. 與《舊唐書》異. 今人趙超《新唐書宰相世系表集校》訂瀍為灃.
越秀區
越秀區，屬廣東省廣州市. 與東山、荔灣、海珠，並稱穗老四區. 地在越秀山，因以得名. 合方三十三公里有奇，口百萬餘，今為廣東省人民政府與廣州市人民政府駐地.
史
爾域，乃古穗城處. 穗城為歷代州、郡、縣治所同南越都城，其行政中心，藩佈於今越秀區.
秦始皇帝三十三年一嶺南，設南海郡. 本番禺城，在今越秀. 而爾域分屬南海縣與番禺縣. 隋開皇十年，併番禺縣於南海縣，唐長安三年重置番禺縣，今長塘街以西屬廣州城，文明路以北少許隸南海縣，餘歸番禺縣轄. 五代，劉岩建南漢，都廣州，易之興王府，廢南海縣，將其轄區併入興王府. 趙宋開寶五年滅南漢，併番禺縣於南海縣，屬府治. 皇祐三年，南海縣分番禺縣. 穗城始以中廣州府署，西屬南海縣，東屬番禺縣，今越秀區再次分屬兩縣. 明洪武三年，番禺縣置鹿步巡檢司，今越秀區轄區東部皆轄於鹿步巡檢司. 清末廣州初劃界，今域在警界. 光緒三十一年，巡警總局改組，今越秀區屬老新城、東南關. 民國十年至三十八年，今越秀區略屬下十一區：西山區、德宣區、惠福區、靖海區、小北區、太平區、永漢區、東堤區、東山區、大東區、前鑒區.
西元一九五〇年六月始建越秀區，時廣州市併原西山、德宣、小北於越秀，以內有越秀山而名焉. 時惠福、太平、永漢和大東皆向現越秀界. 一九五二年九月，越秀區稱北區，而東區與部中區皆處今越秀區界. 一九六〇年七月，併中區八政街於北區，合稱越秀.
二〇〇五年五月，廣州市理區劃，以本東山域，白雲礦泉道，天河登峰道、天河南道楊箕與中山一、二居委會、沙東街道部分區域屬越秀區轄.
它典
分類:廣州市區劃
前卅一年
合黃帝紀元二六六七年，孔子五二一年，皇紀六三〇年，檀君紀元二三〇三年，佛曆五一四年，歲次庚寅，肖虎.
年號紀年
漢：建始二年
卒
分類:前三〇年代 三
劉宏休度
劉宏，字休度，彭城綏輿里人. 宋宗室，文帝第七子. 孝武帝、明帝異母兄弟.
傳
早喪母. 元嘉二十一年，年十一，封建平郡王，邑二千戶. 少而閒素，篤好文籍. 太祖寵愛殊常，為立第於雞籠山，盡山水之美. 建平國職，高他國一階. 二十四年，為中護軍，領石頭戍事.
出為徵虜將軍、江州刺史. 二十八年，徵為中書令，領驍騎將軍. 元兇弒立，以為左將軍、丹陽尹，遷散騎常侍、鎮軍將軍、江州刺史. 世祖入討，劉劭錄宏殿內. 世祖先嘗以一手板與宏，宏遣左右親信周法道齎手板詣及世祖. 事平，以尚書左僕射，使奉太后，還加中軍將軍、中書監，僕射如故. 臧質為逆，宏以仗士五十人入六門.
為人謙儉周慎，禮賢接士，明曉政事，上甚信仗之. 時普責百官讜言，劉宏議曰：「臣聞建國之道咸殊，興王之政不一. 至於開諫致寧，防口取禍，固前王同軌，後主共則. 秦、殷之敗，語戮刺亡；周、漢之盛，謗升箴顯. 陛下至德神臨，垂精思治，進儒禮而崇寬教，哀獄法而黜嚴刑，表忠行而舉貞，闢處士而求賢異，修廢官而出滯賞，省日膳而尚本食，禁貴遊而弛榷酤，通山澤而易關梁，固已海內仰道，天下知德. 今復開不諱之塗，獎直言之路，四海希風，天下幸甚. 舉蒙採問，敢不悉心，謹條鄙見，置陳如左. 辭理違謬，伏以震讋. 夫用兵之道，自古所慎. 頃干戈未戢，武備宜修，而卒不素練，兵非夙習. 且戎衛之職，多非其才，或以資厚素加，或以祿薄帶帖，或寵由權門，恩自私假，既無將領，虛屍榮祿. 至於邊城舉燧，羽驛交馳，而望其擐甲推鋒，立功閫外，譬緣木求魚，不可得矣. 常謂臨難命師，皆出倉卒，驅烏合之眾，隸造次之主，貌疏情乖，有若胡、越，豈以其力，拔危濟難！故奔北相望，覆敗繼有. 今欲更選將校，皆得其人，分台見將，各以配給，領、護二軍，為其總統. 令撫士卒，使信先加，農隙校獵，以習其事，三令五申，以齊其心，使止應規，進退中律，然後畜銳觀釁，隨時而動，陷堅摧敵，折衝於外. 孫子曰：『視卒如赤子，故可與之共死. 』故張弮效爭之心，吮癰致必盡之命，豈不由恩人士輕其生，令明者卒畢其力. 考心跡事，如或有在，妄陳膚知，追懼乖謬. 」
上悼甚至，每朔望輒出臨靈，自為墓誌銘并序. 與東揚州刺史顏竣詔曰：「宏夙情業尚，素心令績，雖年未及壯，願言兼申. 謂天道可倚，輔仁無妄，雖寢患淹時，慮不至禍. 豈圖祐善虛設，一旦永謝，驚惋摧慟，五內交殞. 平生未遠，舉目如昨，而賞對遊娛，緬同千載，哀酷纏綿，實增痛切. 卿情均共，重以周旋，乖拆少時，奄成今古，聞問傷惋，當何言也. 」五年，益諸弟國各千戶，先薨者不在其例，唯宏追益.
姊妹
分類:南朝列傳
舊字體
外連
字体
南魚沼市
南魚沼市屬日本新潟縣也.
地理
南臨群馬縣利根郡水上町、南魚沼郡湯澤町，西至十日町市，北接魚沼市.
沿革
平成十六年，南魚沼郡：六日町、大和町合、而爲南魚沼市. 平成十七年，倂南魚沼郡鹽澤町.
它典
分類:中部地方區劃
大國男兒
大國男兒，韓國樂伶，立於二〇一〇年三月四日.
魚沼市
魚沼市屬日本新潟縣也.
地理
東臨福島縣南會津郡只見町、同縣同郡檜枝岐村，南至群馬縣利根郡片品村、同縣同郡水上町、南魚沼市，西接十日町市、長岡市、小千谷市，北靠三條市.
沿革
平成十六年，北魚沼郡：堀之內町、小出町、湯之谷村、廣神村、守門村、入廣瀨村合、而爲魚沼市.
它典
分類:中部地方區劃
寧利爾
寧利爾，兩河女神也，亦蘇美女神，東閃女神也，紀元前第三千紀廣得其信徒於中東，世所謂兩河神王恩利爾之妻也，傳其居於蘇美城尼普.
源流
寧利爾其名，自前文字時(烏魯克第三世至第四世）始見于泥板，而其事至早王朝時始見于詩，號曰“阿努那諸女神首”，其情傳頌于兩河諸民，自此後千年不易其位.
又復數千年，蘇美消爾東閃亡，巴別滅爾亞述去，中東諸民融于他處不得復現，故此神之事亦湮於書海. 唯紀元前四百餘年，希臘史家希羅多德載巴別女神名曰“米麗塔(Mylitta)”，司情女神也，疑為穆麗蘇名之變也，其後此名亦不得復傳.
傳說
寧利爾其人傳說甚眾，爾各版不一也，其父母之名亦不一也，茲取數者于下.
紀元前第三千紀傳曰：寧利爾者，女神寧賽巴古之女也. 寧利爾浴於聖河，神王見爾慕之，以內侍努斯卡助，得與其合于水渚而生欣(Sin)，欣者，蘇美或稱之南那(Nanna)，月之神也. 諸神聞爾怒，以其野合穢於聖所，爾得七神流之於黃泉畔，寧利爾自從之. 七神者，天帝安之子也，或曰七魔、七精，以其權之大威懾諸神，遭其逐者，雖王亦不得抗. 於是二神流於冥土，神王化以城衛、司河、渡者之形，復與其生涅伽、尼那祖、恩比盧之神. 涅伽者，司冥土大神也；尼那祖司醫之女神也；恩比盧者，司諸河之神也. 及至神王恩利爾復其位，爾其諸子各司其職，乃封寧利爾為其后，女神至此得祀千載.
或曰：蘇德者，女神哈亞之女也. 神王出山入海，周遊諸國，於地之端始見之. 慕其美貌，故以內侍努斯卡媒，得以其為后，更其名“寧利爾”也. 寧利爾者，蘇美云風之后也，亦曠野之后也.
基輔
基輔者，烏克蘭都也. 亦烏克蘭至大之邑，基輔州首府也. 口二百九十萬餘. 乃東歐之要邑，亦多有高科技產業，學府及歷史建築在焉. 有基輔地鐵.
寧利爾
傳說
又或曰：寧利爾者，神王恩利爾之后也，寧努塔之母，寧努塔者，戰神也. 寧努塔持杖掃四海，誅魔怪，斬逆賊，助神王之世不傾也.
名字
兩河諸神之名，版本甚繁，現錄寧利爾數名如下：(以諸族文字編之)
1、寧利爾，蘇美名，東閃名，意寓“風之后；曠野之后”，
早期蘇美語：E2.NUN
蘇美語：𒀭𒊩𒌆𒆤，dnin-lil2
2、薩德，蘇美名，
蘇美語：𒀭𒋢𒆳𒊒，dsud3
3、穆麗蘇，亞述名，
亞述語：𒀭𒈬𒇸𒌅，dmu-lil-tu
古阿拉米語：𐤐𐤋𐤔，mlš
曼達語：𐡌𐡅𐡋𐡉𐡕，mwlyt
古希臘語：Μυλιττα或Μολις
中國國家圖書館
中國國家圖書館在北京市海淀區中關村南大街三十三號. 舊稱北京圖書館.
沿革
宣統元年九月九日，建京師圖書館. 民國既肇，以國立京師圖書館聞. 北伐後，以民國十七年改國立北平圖書館，遷至中南海居仁堂. 後中原移鼎，以西元一九五〇年改國立北京圖書館. 八七年，新館畢功.
引據
分類:中華人民共和國制度
愛德華·貝奈斯
愛德華·貝奈斯者，捷克斯洛伐克科日拉尼人. 生於西曆一八八四年五月廿八日，歿於一九四八年九月三日. 捷克斯洛伐克立國，貝氏善調停，嫻縱橫術，遂以元勛授外交部長，遣使會盟南斯拉夫與羅馬尼亞，時號曰「小協約國」. 一九三五年十二月，總統馬薩里克休致，眾乃舉貝氏嗣任元首.
保祿三世
保祿三世者，本名亞歷山大·法爾內塞，教皇國卡尼諾人. 生於西曆一四六八年二月廿九日，歿於一五四九年十一月十日. 保祿少機慧，入天主教會修持，晉神父. 教宗波吉亞氏即位，保祿薦妹茱莉婭入侍教宗，教宗甚寵幸，乃授樞機主教，時號曰「波吉亞元舅」. 保祿善屬文，教廷詔命草制皆與之，自亞歷山大以降歷六朝. 一五三四年十月，保祿以多數票選為教廷二百二十代教宗也. 既柄教，保祿勤修政理，遂創立耶穌會、並開天特會議，慨然有中興教廷之志. 時歐洲宗教維新之議起，各國破門改宗者不勝枚舉，英王亨利八世亦從新教而自立. 保祿旋以亨利悖逆主命，諭令絕罰之.
天外
EXO，韓國樂班，立於二〇一二年四月八日.
鏈
分類:韓國音樂 *
出雲國
出雲，日本令制國也. 屬山陰道. 別稱雲州. 領十郡七十八鄉. 國造千家氏、北島氏. 治意宇郡. 倭人以此國爲神明之所居，每歲十月，諸國稱神無月，出雲稱神在月. 一宮為出雲大社.
夏帝履癸
夏帝履癸，夏后氏之君也，先王發子. 商人諡曰桀，惡諡也.
出雲國
《日本國志》曰、東至伯耆，西至石見，南至備後，北至海，東西凡一十七里餘，南北凡一十五里. 山嶺層疊，亙於南方，與山陽有背脊之分，西連石見，北方地勢狹長橫出，東對伯耆而抱大海. 西方帶湖、松江在湖海之中央，市廛鱗次，湖山映帶，山陰第一之勝地也. 風俗柔靡. 郡數凡一十：村數兩百七十四，町數七. 日島根、村數五十六，町數二. 能義、村數九十六，町數二. 意宇、村數四十七. 秋鹿、村數二十四. 簷縫、村數三十六，町數一. 出雲、村數三十二. 大原、村數六十五. 仁多、村數七十一. 神五，町數二. 飯石. 村數六十二. 田圃凡二萬二千八百一十町三段九畝六步七厘二毫. 其山嶽有嵩山、古名布自枳尾高山，在島根郡，高凡二千七百尺. 船通山、古名鳥上山，又稱簸河上，在仁多郡，並跨伯耆，高三千餘尺. 彌山、古名出-Z-御崎山，在神門郡，高三千六百尺. 弗經山、亦在出雲郡，高一千七百五十尺，古神名火四山之一也. 朝日山. 在秋鹿郡，高二千三百尺，亦古名火四山之一也. 其河渠有大國、一名簸川，發源仁多郡船通山，合龜石谷之水西流為橫田，又合室原國西北流，容龜嵩)馬木國、阿井等諸流為斐伊國，至湯村又北流，經飯石、大原二郡之界，合飯石郡深野)三刀屋國、大原郡久野川、阿用國、牛尾川，至神原村西流，及出雲郡出西村又北折，分派為新川，更東向至出雲郡阪田村，合二流而共入實道湖. 長凡二十里十一町，闊二町三十間. 神一名乙立川，又名古志川，有二源，一出飯石郡琴引山，名小田，西流；一出同郡女龜山，名赤名國，北流. 共至上來島村而相合，又西北流合頓原國，西流經獅子村北流入神門郡，合吉野伊佐)、東村川等水，自八幡原村而東南繞，複入飯石郡煙川，再入神門郡經乙立村東北流，合小野)、稗原，及馬木村又西北至西園村，北折而入海. 長J吧-t-九里五町，闊一町二十間. 其湖沼有中海. 古名意宇海，周回十六里十一町五十二間，深三仞或至四仞半.
前卅二年
合黃帝紀元二六六六年，孔子五二〇年，皇紀六二九年，檀君紀元二三〇二年，佛曆五一三年，歲次己丑，肖牛.
夏帝履癸
發崩，履癸立. 履癸不務德而武傷百姓，作瑤臺，罷民力，殫民財，為酒池、糟堤. 縱靡靡之樂，一鼓而牛飲者三千人. 百姓弗堪，諸侯多叛. 愛妺喜，為妺喜之言是從. 關龍逢固勸，殺之. 復召湯，囚之夏臺，已而釋之. 湯修德政，諸侯咸歸. 遂作《湯誓》，以兵伐夏，破之鳴條. 履癸走之南巢，猶謂人曰：「吾悔不遂殺湯於夏臺，使至此. 」遂放而死.
前卅二年
年號紀年
漢：建始元年
夏帝履癸
子淳維以衆奔塞北，號鬼方.
前卅二年
大事
分類:前三〇年代 三
伴奏重生
BTOB，韓國樂伶，立於二〇一二年.
鏈
分類:韓國音樂 分類:立方娛樂
周赧王
周赧王，諱延，先君慎靚王子也.
慎靚王時，周室衰. 慎靚王立六年，崩，子赧王立. 時東西周分治，徙都西周，依西周君.
時秦霸西戎，侵擾六國，諸侯弗堪. 五十八年，秦伐韓. 西周恐，背秦與諸侯約從，盟於伊闕. 秦昭王怒，遣將軍摎先伐西周. 西周君奔秦，頓首謝罪，獻其邑三十六、口三萬. 昭王許之，盡遷其九鼎，遷西周君於鄲孤，以赧王奉周祀. 赧王崩，無嗣. 周民東亡，國遂除.
塞勒
塞勒，滿洲人. 官苑副. 與惠色友善，塞勒老而無子，時以為戚. 惠色日：「我有二子，今婦又有孕，若為男，則為君之子. 」已而得男，名曰奇豐額. 既免乳，以畀塞勒，塞勒與其妻撫為子. 年十六，將應童子試，當具三代，塞勒曰：「吾寧無子，不可改祖宗，欺君父！」乃攜奇豐額還惠色. 奇豐額初不知己為惠色子，塞勒語以故，乃駷馬去. 奇豐額遂還為惠色子，乾隆三十四年中進士，授刑部主事，累遷江蘇布政使. 塞勒及其妻相繼卒. 五十七年，奇豐額擢江蘇巡撫，入覲，涕泣陳本末，請以本身封典贈封塞勒，並以第三子廣麟為塞勒後. 上命具疏，下部議之. 皆不得，上特允之.
分類:清列傳
塞勒 (清宗室)
塞勒，追封和碩睿親王蘇爾發長子，母福晉赫舍里氏，副都統喇孜之女. 康熙十九年生，三十八年八月封三等鎮國將軍，四十年七月襲輔國公. 五十六年，授鑲白旗滿洲都統，六十一年十月解都統. 雍正七年五月十四日薨，年五十. 乾隆二十七年追封信郡王，四十三年追封睿親王. 後人謂之曰醉公.
子
分類:清列傳
周攜王
周攜王諱伯服，幽王子，母褒姒. 幼，蒸母亂倫 時年不及志學. 幽王廢后、太子，以褒姒為后，伯服為太子. 太史伯陽曰：「禍成矣，毋可奈何！」申侯怒，共犬戎弒幽王於驪山.
「三年，幽王嬖愛褒姒. 褒姒生子伯服，幽王欲廢太子. 太子母申侯女，而為后. 後幽王得褒姒，愛之，欲廢申后，并去太子宜臼，以褒姒為后，以伯服為太子. 」"「史蘇曰：『昔夏桀伐有施，有施人以妹喜女焉，妹喜有寵，于是乎與伊尹比而亡夏. 殷辛伐有蘇，有蘇氏以妲己女焉，妲己有寵，于是乎與膠鬲比而亡殷，周幽王伐有褒，褒人以褒姒女焉，褒姒有寵，生伯服，于是乎與虢石甫比，逐太子宜臼而立伯服⋯⋯』」"「周襄王使伯服請滑. 鄭文公怨惠王之亡在櫟，而文公父厲公入之，而惠王不賜厲公爵祿，又怨襄王之與衛滑，故不聽襄王請而囚伯服. 」"「十一年春正月，日暈. 申人、鄫人及犬戎入宗周，弒王及鄭桓公. 犬戎殺王子伯服. 執褒姒以歸. 申侯、魯侯、許男、鄭子立宜臼于申，虢公翰立王子余臣于攜. 」"「八年，王錫司徒鄭伯多父命. 王立褒姒之子曰伯服，為太子. 」"「十三年，鄭伐滑，王使游孫、伯服請滑，鄭人囚之. 鄭文公怨惠王之入不與厲公爵，又怨襄王之與衛滑，故囚伯服. 」
孤獨者聖伊撒依亞
孤獨者聖伊撒依亞，東羅馬埃及人也，漠中神父. 初居埃及漠中，後自遷之巴勒斯坦. 獨居不娶，終其年於加沙. 其終年或在五世紀末，眾說紛紜而不能決. 正教會以為先聖，每歲七月三日祭之. 今存其論智篇二十七條，或自全本裁出. 慕善集列之諸父之先，開篇首章. 嘗曰，若不欲爾之所見，即滅爾罪. 爾智無礙，即彌神、我之壑.
南昌驛
分類:驛站釋義
年少得勝
H.O.T.，韓國樂伶，立於一九九六年九月七日.
鏈
分類:韓國音樂 分類:明星博物館娛樂
笙
笙者，中國樂器也. 形若鳯翼、聲若鳯鳴 ；長四尺，古時大者十九簧，小者十三簧. 簧者，笙管之中金薄鍱也. 吹笙則鼓動其簧而發聲. 「笙」是詞之記載，始於《詩》. 唐稱「竽」、「笙」 ，以至宋，皆喚之笙.
安樂王子
《安樂王子》，愛爾蘭童話也，淮爾特作. 漢譯本於清末己酉年《域外小說集》刊.
武乙
武乙，殷商之帝王也，子姓，諱瞿. 先王庚丁子.
庚丁崩，武乙立，去亳，徙河北. 帝無道，造偶人，呼之天神. 與之博，令人為行. 天神不神，則辱之. 又造革囊，盛血，仰而射之，謂之射天. 東夷盛，遂分遷淮岱，漸居中土. 周古公亶父奔岐山，以岐邑賜之.
帝獵於河渭間，天暴雷，震死. 子文丁立. 分類:商本紀
維也納
史
第一次世界大戰前為奧匈帝國都.
文丁
文丁，一作太丁，商之帝王也. 子姓，諱托. 先王武乙子.
武乙崩，文丁立. 時周漸強，文丁忌之，遂殺周公季. 立十三年，崩，子帝乙立.
分類:商本紀
陳賡
民國元年入學譚家祠堂塾. 四年，轉習於湘鄉縣立東山高等小學堂.
十年，離軍入長沙，於粵漢鐵路湘局任辦事員. 入長沙青年救國會，志在反帝救國.
十一年入毛澤東自修大學，始見馬克思主義. 十二月入中國共產黨. 初入黨，沿江入滬，旁聽於上海大學.
十二年二月學於廣州陸軍講武學校，五月入黃埔軍官學校一期. 八月，陳廉伯率商團起事廣州，十月，賡奉命平商團亂. 十一月，卒業.
十四年，東征，討陳炯明亂.
十五年，值中山艦事件，賡昭告云「我共產黨人」，脫國民黨. 九月，奉中共中央命，赴蘇聯，以習革命.
十六年二月歸上海，四月赴武漢列席中國共產黨第五次全國代表大會. 五月成婚於漢口，其妻王根英，中共五大上海代表也. 八月一日，隨賀龍起義南昌. 二十四日，遷賀龍第二軍第三師第六團第一營營長.
十七年，就上海中共特科，以王庸之名行事. 以性行機敏，屢建功勛.
廿年，顧順章見逮上海，輒叛. 賡攜周恩來旋逃天津. 九月，赴鄂豫皖，除工農紅軍第四軍第十三師第三一八團團長.
熱情可愛
℃-ute，日本團體，立於平成十六年六月十一日.
陳賡
廿二年三月於滬見逮，五月自寧竄至中央蘇區. 於紅軍第一步兵學校任司業.
熱情可愛
鏈
分類:平成音樂
陳賡
廿三年，紅軍長征，遷紅軍幹部團團長.
三十五年，國軍胡宗南部攻晉南，賡御其鋒，殲其三一九、六一九師. 中共中央軍委深嘉其勛.
三十八年、西曆一九四九年十月率共軍第四兵團、第十五兵團南渡長江，佔廣州，轉戰粵桂.
一九五一年，朝鮮戰爭. 二月，賡奉命赴朝鮮，拜中國人民志願軍第三軍團司令員. 六月八日，擢中國人民志願軍副司令員.
一九五二年六月十六日奉命歸國，時中國人民解放軍軍事工程立，潤之命其任司業.
一九九五年年九月二十七日拜大將，兼獲一級八一勛章、一級獨立自由勛章、一級解放勛章. 九月二十九日任第一屆國防委員會委員.
一九六一年一月，赴上海. 三月十六日薨，年五十八.
家
妻王根英，亦從革命. 民國十四年入共產黨. 二十八年三月八日，倭襲之，歿，年三十三. 續弦傅涯，西元二零一零年一月四日上午十時二十分歿於京，年九十二.
尼谿相參
參，尼谿相也，本朝鮮王衛右渠之屬也.
元封三年，漢急襲朝鮮. 尼谿相參、相路人、相韓陰、將軍王唊等相與謀曰：「始欲降樓船，樓船今執，獨左將軍并將，戰益急，恐不能與，（戰）王又不肯降. 」
元封三年夏，尼谿相參乃使人殺朝鮮王右渠降漢. 王險城未下，故右渠之大臣成巳又反，復攻吏. 左將軍使右渠子長降、相路人之子最告諭其民，誅成巳，以故漢遂定朝鮮，置漢四郡.
漢武詔封參為澅清侯.
魯冰花
魯冰花，臺灣影戲也. 民國七十九年攝. 楊立國導其演，吳念真編其劇. 改自鍾肇政小說《魯冰花》，其題音近鷺話「路邊花」.
劇情
師雲天見生明有畫才，惜無知音. 明學業無成，然其所畫之足，堪比摩詰之皴，東坡之點. 雲天遂選其作，送諸大賽. 恨彼天妒奇才，獎訊未至，明先逝矣.
獎賞
此作嘗獲獎五. 而授獎者其名：曰德意志影展，曰義大利吉豐尼影展，曰聯合國教科文組織，曰加拿大里姆斯基影展，曰法國蒙貝利耶市府.
分類:臺灣影戲‎ 分類:臺灣小說
皇帝之新衣
皇帝之新衣，小說也，丹麥人安徒生所著. 文中所述，始於衣匠二人，晉見其君，言有新衣，非智者不可見、無適其位者不可睹. 帝欣納而衣之巡狩，臣民緘默，無有直言主上裸露者，蓋懼愚眛之稱、怠忽職守之謂也. 及終，稚子無畏，呼曰︰「聖上裸露而行. 」
此小說譯本逾百，後世每以之喻自欺欺人者.
據
分類:安徒生童話
全方貧工之聯合
全方貧工之聯合，蘇聯、東德之格言. 義主共產者，每用斯言. 特里斯坦初所云，德國馬克思引用之，又著於《共產黨宣言》. 西元一九一九年，蘇俄印鈔，載諸語之「全方貧工之聯合」，以示萬國貧工之聯合. 後陳望道譯《共產黨宣言》，譯曰「萬國勞動者團結起來呵」. 今人譯曰「全世界無產者，聯合起來」.
喇祜塔
喇祜塔，愛新覺羅氏，清覺羅，滿洲鑲黃旗人. 武功郡王禮敦巴圖魯四世孫，博伊和齊之曾孫也. 一等勤愨子色勒孫，二等子額爾德長子，其弟為已革二等子噶爾漢. 天聰二年生，隨父祖伐明. 康熙十年，襲二等精奇尼哈番，即二等子. 二十三年十一月，卒. 弟噶爾漢襲爵，後以罪革爵.
「象徵」
《「象徵」》，日歌姬芭魯雪之曲也.
喇祜塔
注
分類:清列傳
「象徵」
分類:令和歌曲
張祖諒
有框|右|張祖諒 張祖諒，一曰新吾，清宣統三年十月十四生，河南商城人也. 自給自足之農家也.
民國二十年六月入共青團，九月投紅軍. 二十一年二月轉中國共產黨也.
土地革命戰時，曆紅四軍十一師三十一團特務連士卒，紅二十五軍七十三師特務連之班代、排長，二一七團經理處給養科長，紅三十一軍九十三師政治幹事，二七九團四連之指導員，軍政保科長.
會之鄂豫皖革命地反剿戰、開川陝革命據地之爭.
二十四年會長征也.
抗倭兵時，為八路軍一二九師三八六旅七七二團政治處組織股股副，旅政治部鋤奸科長，七七二團權知政委事，旅政治主任，太嶽軍區二軍分區政治主任，三軍分區副政委也.
解放戰時，任晉冀魯豫軍區十九軍分區司令員、晉冀魯豫野戰軍八縱之參謀長，華北軍區一兵團八縱副司令員兼參謀長、一野十八兵團六十軍之軍副兼參謀長，後昇軍長也.
會之上黨、運城、臨汾、晋中、太原諸役，向西北、西南之扶眉、蘭州、成都諸役也. 中華人民共和國立，為十八兵團六十軍軍長兼領成都警備司令部司令員，川西軍區副司令員，後昇司令員也.
一九五二年十月，為志願軍三兵團六十軍長，會指揮之金城役也.
以功賞北韓一級自由獨立勳章、一級國旗勳章、二級自由獨立勳章也.
一九五五年封中將. 賞二級八一勳章、一級獨立自由勳章、一級解放勳章也.
一九五九年進軍學院學之，卒業領南京軍區之參謀長也.
家
夫人王華.
分類:河南省列傳
公曆十一月十七日
十一月十七日者，公曆之三百廿一日也（閏年之三百廿二日），距歲暮餘卌四日.
呂壹
吳校事呂壹，乃吳大帝建國初親信也，壹性苛慘，用法深刻.
生平
壹賓客於郡犯法，鄭胄收付獄，考竟. 壹懷恨，後密譖胄. 帝大怒，召胄還，潘濬、陳表幷爲請，得釋.
後誣白故江夏太守刁嘉謗仙國政，帝怒，收嘉繫獄，悉驗問. 時同坐人皆怖畏壹，並言聞之，是儀獨雲無聞. 於是見窮詰累日，詔旨轉厲，群臣為之屏息. 儀對曰："今刀鋸已在臣頸，臣何敢為嘉隱諱，自取夷滅，為不忠之鬼!顧以聞知當有本末. "據實答問，辭不傾移. 權遂捨之，嘉亦得免.
奏按丞相顧雍、左將軍朱據等，皆見禁止. 黃門侍郎謝厷語次問壹：「顧公事何如?」壹答：「不能佳. 」厷又問：「若此公免退，誰當代之?」壹未答厷，厷曰：「得無潘太常得之乎?」壹良久曰：「君語近之也. 」厷謂曰：「潘太常常切齒於君，但道遠無因耳. 今日代顧公，恐明日便擊君矣. 」壹大懼，遂解散雍事.
潘濬求朝，詣建業，欲盡辭極諫. 至，聞太子登已數言之而不見從. 濬每進見，無不陳壹之姦險也，由此壹寵漸衰. 後朱據部曲應受三萬緡，工王遂詐而受之，典校呂壹疑據實取，考問主者，死於杖下，據哀其無辜，厚棺斂之. 壹又表據吏為據隱，故厚其殯. 帝數責問據，據無以自明，藉草待罪. 數月，典軍吏劉助覺，言王遂所取，上大感寤，曰：“朱據見枉，況吏民乎？”壹等罪囚，以囚見顧雍，雍和顏色，問其辭狀，臨出，又謂壹曰：「君意得無慾有所道？」壹叩頭無言. 時尚書郎懷敘面詈辱壹，雍責敘曰：「官有正法，何至於此！」
後壹伏誅，上引咎責躬，乃使中書郎袁禮告謝諸大將，因問時事所當損益. 禮還，復有詔責數諸葛瑾、步騭 、朱然，呂岱等.
據
分類:孫吳列傳
毛骨悚然
《毛骨悚然》，日本電視節目，富士電視臺作.
三島由紀夫
三島由紀夫者，日本國人氏，多有所著. 其本名謂平岡公威，東京人氏也. 生於公元一九二五年. 其父名平岡梓，其母名倭文重. 復有弟妹各一. 其祖母夏子出身名門貴冑. 三島幼時，與其祖母居. 祖母溺愛之，是以三島身柔弱而其性優柔寡斷. 祖母嗜歌舞伎，能劇，三島遂耳濡目染，頗有所得. 三島六歲入小學，嘗作詩歌，時有布於校內之刊. 十二歲入中學，於中學之時，多有付梓. 公元一九三九年，遇國文教師清水文雄，清水助之甚多. 後，號曰「平岡青城」，作《十五歲詩集》. 其有詩歌之才，嘗一日吟詩數首. 後，其更筆名，曰「三島由紀夫」，此其所來. 公元一九四四年，三島自中學畢業. 入東京帝國太學，名列榜首. 天皇賜銀表一隻，日本駐德大使贈書三本. 十月，其初作《百花怒放之林》付梓. 十二月，始習德意志律法於太學. 次年，日本將敗於二戰，三島為軍所徵，將往南洋與英美戰. 然其行前患寒疾，軍醫以其肺臟有恙，令其歸鄉療養. 其本應入之軍，後全軍覆沒於呂宋. 三島遂以不得從軍為憾事，綿延終身. 此年蓋三島憂鬱之時也. 一則日本敗降，二則其友蓮田善明聞日本敗降自盡於南洋，三則其妹病逝.
次年，三島復行寫作之事，作小說《中世》及《菸草》，往鎌倉會川端康成. 後其作常付梓於川端之刊《人間》. 二人私交甚篤，綿延多年. 公元一九四七年，三島畢業自太學，入大藏省為小吏，掌儲蓄之務. 次年，辭於大藏省，為專職之作家. 此年，其作《盜賊》付梓. 後作《假面之盜賊》，該書付梓於公元一九四九年. 公元一九五零年代，三島之《愛之渴望》付梓. 其時，有太學生私作錢莊於東京，事敗自盡. 復又有東京鹿鳴寺小僧一人，舉火焚其寺，並投火自盡. 三島遂以此二事為題，作《青色時代》及其後作《金閣寺》. 三島亦嘗作戲劇. 其嘗為《彩虹》，《火宅》等劇本. 公元一九五零年九月，入「雲之會」，此會蓋文壇名人創之. 一戲劇之社也. 公元一九五一年，三島作小說《禁色》之第一部同《夏子之歷險》. 《禁色》風靡一時. 其後，日本《朝日新聞》聘其為記者，令其環遊世界. 次年五月，三島歸日本. 其嘗謁希臘，深受泰西之藝術薰陶. 其遊記《阿波羅之杯》付梓於同年十月. 同年，《禁色》之次部付梓，次年，松竹大船株式會社作《夏子之歷險》之映畫. 同年，作小說《日本製》. 並為作小說《潮騷》，謁三重縣之神島. 次年，《潮騷》付梓. 同年，東寶株式會社作其映畫，眾皆語其妙. 同年，有新潮社作「新潮社文學賞」，三島以《潮騷》而摘之. 公元一九五五年，三島以其軀體孱弱，遂大行健身之事. 復習劍道，甚嫻. 次年，《金閣寺》成，一時洛陽紙貴. 戲劇《鹿鳴館》成，好評如潮. 真乃風光得意之時也. 同年，始習拳術，歷八月. 《潮騷》譯於英文，售於美利堅. 次年，三島以《金閣寺》獲「讀賣文學賞」，其劇本《近代能樂集》復譯於英文，售於美利堅. 後，三島嘗遊歷美洲，並訪密歇根太學，行講演. 後暫居新約克府，次年元月，始歸日本. 公元一九六八年，三島聞川端康成獲諾貝爾獎，大不悅. 嘗駕跑車馳於馳道數時. 三島奉日本之武士道，為日本受制於美利堅而不滿. 公元一九六八年，三島集其同志者，為「盾會」. 欲行尊王攘夷之事. 公元一九七零年三月，三島欲舉事. 有香賀（會眾謂之小香賀），小川二人，願隨其同往. 後，三島始料其後事. 五月中，三島謂會眾曰，可挾自衛隊之將，復行講演. 其時，盾會已獲將之許，操練於軍中之直升機場. 六月，三島大會諸文人，與之相談，或已有辭世之意. 八月，三島與其家人往下田度假. 此時，下田畢其《豐饒之海》. 其時，多有心神煩亂. 九月，作攝影集《一人之滅》，篠山紀信攝之. 其作之意映射古時泰西受苦刑之基督徒，觀之詭異暴虐，似已有異. 十一月，三島與眾人論其演說之事. 其後，眾人遂購繩索，酒類，工具諸物，並書其論於帆布之上. 二十四日午後，眾人作絕命詩. 三島謂眾人曰：「汝盡可隨心所欲，不拘韻律. 」其後，眾人入近旁之小酒肆，飲酒以壯志. 後，三島遂作遺書十餘，與其親人，同道友人. 一謂盾會會眾曰：「著吾屍身以盾會之戎裝，著手套，並佩以劍，復攝像一幅，雖家人不願，然此可示家人吾以武士之身而死. 」一謂家人曰：「吾非文人也. 吾乃武士. 是以吾之戒名，不得有『文』於其中，然需有『武』字. 」復令其會眾散去於其死後. 此日夜，三島遂離其父母妻子之宅. 次日，小香賀等數人駕車往三島之宅. 三島著盾會之戎裝，並佩長劍一，攜匕首二. 復攜一封，中有九萬日圓，以聘訟師於事後. 並令眾人務必存活，以繼盾會之遺志. 眾人遂駕車往自衛隊將衙. 其時，三島與眾人談笑，神色自若. 眾人抵將衙，謂眾將曰「贈寶刀於將軍」. 總監益田兼利甚喜之. 遂問三島曰：「汝劍開刃否？」三島曰：「是也. 」復令香賀曰：「香賀，取手巾. 」香賀遂起而趨益田. 當是時，眾人一發而上，擒益田，並縛其於椅上. 時，會眾以雜物塞將衙之門. 有裨將聞其異動，欲破門而入. 三島遂挾益田而令其退. 其後，三島遂令眾將集其士卒，而聚於樓前聽其講演. 復又有小將十數人，欲破門而拯之，為三島以劍所傷，遂退. 其後，記者至. 三島遂贈二記者以其信及其像. 午時，士卒八百餘人及盾會之餘人皆至. 正午，三島始其講演. 其謂士卒以日本之武士精神，籲其舉事，以恢復日本之榮光. 復嘶吼於士卒曰：「真男兒，真武士！」並呼：「天皇陛下萬歲！」然士卒皆以其為愚人，對之大罵. 其時，捕快之直升機三乘，巡於其上. 後，三島覺其無益，遂止，而步入內室，曰：「吾以為其等未聞吾之言辭也. 遂解其衣，以白布裹其腹，旋而取匕首刺己腹. 森田持長劍，行介錯之事，以刀斬其頸，然弗成. 三島遂痛呼連連，曰：「復行之！」. 森田遂復揮劍斬之. 復弗成. 三島痛嚎曰：「香賀！」斬以三次，終斃之. 後，森田亦自盡，大香賀為其介錯，一斬而斃. 其後，盾會諸人正二人之首級，哭而拜之. 鬆益田之縛，令其出. 此後，盾會諸人皆束手而為捕快所擒. 其夜，三島之宅前，記者雲集. 復又有三島之同道者，著和服而來. 謁其宅，拜之而去. 次日午後，三島之屍運返其家. 其後，眾人為其著盾會之戎服，並佩以劍. 然，其妻洋子置其水筆及書稿於其棺中. 旋往火焚之處. 分類:大正列傳 分類:東京都列傳